CELEX: 32015R1391
Language: el
Date: 2015-08-13 00:00:00
Title: Κανονισμός (ΕΕ) 2015/1391 της Επιτροπής, της 13ης Αυγούστου 2015, για την τροποποίηση του κανονισμού (ΕΚ) αριθ. 1200/2009 για την εφαρμογή του κανονισμού (ΕΚ) αριθ. 1166/2008 του Ευρωπαϊκού Κοινοβουλίου και του Συμβουλίου σχετικά με τις έρευνες για τη διάρθρωση των γεωργικών εκμεταλλεύσεων και την έρευνα σχετικά με τις μεθόδους γεωργικής παραγωγής, όσον αφορά τους συντελεστές μονάδων ζωικού κεφαλαίου και τους ορισμούς των χαρακτηριστικών (Κείμενο που παρουσιάζει ενδιαφέρον για τον ΕΟΧ)

14.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 215/11
            
         ΚΑΝΟΝΙΣΜΌΣ (ΕΕ) 2015/1391 ΤΗΣ ΕΠΙΤΡΟΠΉΣ
   της 13ης Αυγούστου 2015
   για την τροποποίηση του κανονισμού (ΕΚ) αριθ. 1200/2009 για την εφαρμογή του κανονισμού (ΕΚ) αριθ. 1166/2008 του Ευρωπαϊκού Κοινοβουλίου και του Συμβουλίου σχετικά με τις έρευνες για τη διάρθρωση των γεωργικών εκμεταλλεύσεων και την έρευνα σχετικά με τις μεθόδους γεωργικής παραγωγής, όσον αφορά τους συντελεστές μονάδων ζωικού κεφαλαίου και τους ορισμούς των χαρακτηριστικών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1166/2008 του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, σχετικά με τις έρευνες για τη διάρθρωση των γεωργικών εκμεταλλεύσεων και την έρευνα σχετικά με τις μεθόδους γεωργικής παραγωγής, και ιδίως το άρθρο 7 παράγραφος 4 και το άρθρο 11 παράγραφος 7 (1),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1166/2008 θεσπίζει πλαίσιο για την παροχή συγκρίσιμων ενωσιακών στατιστικών σχετικά με τη διάρθρωση των γεωργικών εκμεταλλεύσεων και για έρευνα σχετικά με τις μεθόδους γεωργικής παραγωγής.
            
         
               (2)
            
            
               Ο κανονισμός (ΕΕ) αριθ. 715/2014 της Επιτροπής (2) ορίζει έναν νέο κατάλογο χαρακτηριστικών που πρέπει να συλλεχθούν στην έρευνα γεωργικών εκμεταλλεύσεων για το 2016. Ως εκ τούτου, είναι αναγκαίο να τροποποιηθούν οι ορισμοί.
            
         
               (3)
            
            
               Για τη διευκόλυνση της σύγκρισης, οι όροι που περιλαμβάνονται στον κατάλογο χαρακτηριστικών που αναφέρεται στην αιτιολογική σκέψη 2 θα πρέπει να νοούνται και να χρησιμοποιούνται ομοιόμορφα στο σύνολο της Ένωσης. Είναι, επομένως, αναγκαία η τροποποίηση των χαρακτηριστικών που πρόκειται να χρησιμοποιηθούν στην έρευνα γεωργικών εκμεταλλεύσεων.
            
         
               (4)
            
            
               Το παράρτημα II του κανονισμού (ΕΚ) αριθ. 1200/2009 της Επιτροπής (3) θα πρέπει να ευθυγραμμιστεί με τον νέο κατάλογο χαρακτηριστικών που αναφέρεται στην αιτιολογική σκέψη 2.
            
         
               (5)
            
            
               Συνεπώς, ο κανονισμός (ΕΚ) αριθ. 1200/2009 θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής γεωργικών στατιστικών η οποία συγκροτήθηκε δυνάμει της απόφασης 72/279/ΕΟΚ του Συμβουλίου (4),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΚ) αριθ. 1200/2009 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Αυγούστου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 321 της 1.12.2008, σ. 16.
   
      (2)  Κανονισμός (ΕΕ) αριθ. 715/2014 της Επιτροπής, της 26ης Ιουνίου 2014, για την τροποποίηση του παραρτήματος III του κανονισμού (ΕΚ) αριθ. 1166/2008 του Ευρωπαϊκού Κοινοβουλίου και του Συμβουλίου σχετικά με τις έρευνες για τη διάρθρωση των γεωργικών εκμεταλλεύσεων και την έρευνα σχετικά με τις μεθόδους γεωργικής παραγωγής, όσον αφορά τον κατάλογο χαρακτηριστικών που πρέπει να συλλεχθούν στην έρευνα γεωργικών εκμεταλλεύσεων 2016 (ΕΕ L 190 της 28.6.2014, σ. 8).
   
      (3)  Κανονισμός (ΕΚ) αριθ. 1200/2009 της Επιτροπής, της 30ής Νοεμβρίου 2009, για την εφαρμογή του κανονισμού (ΕΚ) αριθ. 1166/2008 του Ευρωπαϊκού Κοινοβουλίου και του Συμβουλίου σχετικά με τις έρευνες για τη διάρθρωση των γεωργικών εκμεταλλεύσεων και την έρευνα σχετικά με τις μεθόδους γεωργικής παραγωγής, όσον αφορά τους συντελεστές μονάδων ζωικού κεφαλαίου και τους ορισμούς των χαρακτηριστικών (ΕΕ L 329 της 15.12.2009, σ. 1).
   
      (4)  Απόφαση 72/279/ΕΟΚ του Συμβουλίου, της 31ης Ιουλίου 1972, περί ιδρύσεως Μονίμου Επιτροπής Γεωργικής Στατιστικής (ΕΕ L 179 της 7.8.1972, σ. 1).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ ΙΙ
            
               Ορισμοί των χαρακτηριστικών που θα χρησιμοποιούνται για τις έρευνες σχετικά με τη διάρθρωση των γεωργικών εκμεταλλεύσεων της Ένωσης
                (1)
            
            I.   ΓΕΝΙΚΑ ΧΑΡΑΚΤΗΡΙΣΤΙΚΑ
            
            
               Τοποθεσία της εκμετάλλευσης
            
            Η τοποθεσία της γεωργικής εκμετάλλευσης ορίζεται στο άρθρο 2 στοιχείο ε) του κανονισμού (ΕΚ) αριθ. 1166/2008.
            
               Περιφέρεια NUTS 3
            
            Η περιφέρεια NUTS 3 [σύμφωνα με τον κανονισμό (ΕΕ) αριθ. 31/2011 της Επιτροπής (2)] στην οποία βρίσκεται η εκμετάλλευση.
            
               Βρίσκεται η εκμετάλλευση σε μειονεκτική περιοχή (ΜΠ);
            
            Πληροφορίες σχετικά με τις ΜΠ πρέπει να υποβληθούν σύμφωνα με το άρθρο 32 του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου (3).
            
               L— η εκμετάλλευση βρίσκεται σε μειονεκτική περιοχή, εκτός των ορεινών περιοχών, οι οποία αντιμετωπίζει σημαντικά φυσικά μειονεκτήματα· ή σε άλλη περιοχή που επηρεάζεται από ειδικά μειονεκτήματα.
            
               M— η εκμετάλλευση είναι σε μειονεκτική ορεινή περιοχή.
            
               N— κανονική περιοχή (μη ΜΠ).
            
               Νομική προσωπικότητα της εκμετάλλευσης
            
            Η νομική προσωπικότητα της εκμετάλλευσης εξαρτάται από την κατάσταση του κατόχου.
            
               Είναι η εκμετάλλευση δημοτική γη;
            
            
               Μια ειδική “γεωργική δημοτική γη”— μια εικονική οντότητα που δημιουργήθηκε για τους σκοπούς της συλλογής και καταγραφής στοιχείων και η οποία αποτελείται από τη χρησιμοποιούμενη γεωργική έκταση που χρησιμοποιούν οι γεωργικές εκμεταλλεύσεις χωρίς να ανήκει άμεσα σε αυτές, δηλαδή στην οποία ισχύουν δικαιώματα κοινής χρήσης.
            
               Τη νομική και οικονομική ευθύνη της εκμετάλλευσης την έχει αναλάβει:
            
            
                         
                     
                     
                        
                           φυσικό πρόσωπο το οποίο είναι ο μοναδικός κάτοχος της εκμετάλλευσης, εάν πρόκειται για ανεξάρτητη εκμετάλλευση;
                        
                        Ένα μοναδικό άτομο και φυσικό πρόσωπο το οποίο είναι κάτοχος μιας εκμετάλλευσης, η οποία δεν συνδέεται με τις εκμεταλλεύσεις άλλων κατόχων μέσω κοινής διαχείρισης ή παρόμοιων διευθετήσεων.
                        Εάν η απάντηση στην προηγούμενη ερώτηση είναι “ναι”, αυτό το πρόσωπο (ο κάτοχος της εκμετάλλευσης) είναι επίσης και ο επικεφαλής της (διαχειριστής);
                        Εάν αυτό το πρόσωπο δεν είναι ο επικεφαλής της εκμετάλλευσης, ο επικεφαλής της είναι μέλος της οικογένειας του κατόχου;
                        Εάν ο επικεφαλής της εκμετάλλευσης είναι μέλος της οικογένειας του κατόχου, ο επικεφαλής της είναι σύζυγος του κατόχου;
                     
                  
                         
                     
                     
                        
                           ένα ή περισσότερα φυσικά πρόσωπα τα οποία είναι εταίροι, όταν η εκμετάλλευση είναι ομαδική;
                        
                        Οι εταίροι μιας ομαδικής εκμετάλλευσης είναι φυσικά πρόσωπα τα οποία από κοινού κατέχουν, μισθώνουν ή διαχειρίζονται με άλλον τρόπο μία γεωργική εκμετάλλευση ή διαχειρίζονται από κοινού τις ατομικές τους εκμεταλλεύσεις σαν να ήταν μία εκμετάλλευση. Μια τέτοια συνεργασία πρέπει να είναι σύμφωνη με τον νόμο ή να προκύπτει με γραπτή συμφωνία.
                     
                  
                         
                     
                     
                        
                           νομικό πρόσωπο;
                        
                        Νομικό πρόσωπο το οποίο δεν είναι φυσικό πρόσωπο αλλά έχει τα συνήθη δικαιώματα και υποχρεώσεις ενός ατόμου, όπως την ικανότητα να υποβάλλει μήνυση ή να υποβάλλεται μήνυση εις βάρος του (γενική ικανότητα δικαιοπραξίας).
                     
                  
               Τύπος γαιοκτησίας (σε σχέση με τον κάτοχο της εκμετάλλευσης) και γεωργικό σύστημα
            
            
               Χρησιμοποιούμενη γεωργική έκταση:
            
            Χρησιμοποιούμενη γεωργική έκταση είναι η συνολική έκταση που καταλαμβάνουν η αρόσιμη γη, τα μόνιμα λιβάδια, οι μόνιμες καλλιέργειες και οι οικογενειακοί κήποι που χρησιμοποιούνται από την εκμετάλλευση, ανεξάρτητα από τον τρόπο αξιοποίησης ή από το εάν χρησιμοποιούνται ως μέρος δημοτικής γης.
            
               Υπό ιδιοκαλλιέργεια
            
            Χρησιμοποιούμενη γεωργική έκταση που εκμισθώνει η εκμετάλλευση έναντι καθορισμένου μισθώματος συμφωνημένου εκ των προτέρων (σε μετρητά, είδος ή αλλιώς) και για την οποία υπάρχει (γραπτή ή προφορική) συμφωνία μίσθωσης. Μια χρησιμοποιούμενη γεωργική έκταση καταμερίζεται σε μία μόνο εκμετάλλευση. Εάν μία χρησιμοποιούμενη γεωργική έκταση έχει εκμισθωθεί σε περισσότερες από μία εκμεταλλεύσεις κατά τη διάρκεια του έτους αναφοράς, συνήθως καταμερίζεται στην εκμετάλλευση με την οποία συνδέθηκε κατά την ημέρα αναφοράς της έρευνας ή σε εκείνη που τη χρησιμοποιούσε για το μεγαλύτερο χρονικό διάστημα κατά το έτος αναφοράς.
            
               Υπό αγρομίσθωση
            
            Χρησιμοποιούμενη γεωργική έκταση που εκμισθώνει η εκμετάλλευση έναντι καθορισμένου μισθώματος συμφωνημένου εκ των προτέρων (σε μετρητά, είδος ή αλλιώς) και για την οποία υπάρχει (γραπτή ή προφορική) συμφωνία μίσθωσης. Μία χρησιμοποιούμενη γεωργική έκταση καταμερίζεται σε μία μόνο εκμετάλλευση. Εάν μία χρησιμοποιούμενη γεωργική έκταση έχει εκμισθωθεί σε περισσότερες από μία εκμεταλλεύσεις κατά τη διάρκεια του έτους αναφοράς, συνήθως καταμερίζεται στην εκμετάλλευση με την οποία συνδέθηκε κατά την ημέρα αναφοράς της έρευνας ή σε εκείνη που τη χρησιμοποιούσε για το μεγαλύτερο χρονικό διάστημα κατά το έτος αναφοράς.
            
               Υπό επίμορτη αγροληψία ή άλλους τρόπους εκμετάλλευσης
            
            
                     
                        α)
                     
                     
                        Γεωργική έκταση υπό επίμορτη αγροληψία είναι η χρησιμοποιούμενη γεωργική έκταση (που μπορεί να αποτελεί μία ολόκληρη εκμετάλλευση) η οποία καλλιεργείται σε συνεργασία από τον ιδιοκτήτη και τον επίμορτο αγρολήπτη στο πλαίσιο γραπτής ή προφορικής συμφωνίας επίμορτης αγροληψίας. Η παραγωγή (οικονομική ή υλική) της έκτασης υπό επίμορτη αγροληψία μοιράζεται μεταξύ των δύο μερών βάσει συμφωνηθέντων ποσοστών.
                     
                  
                     
                        β)
                     
                     
                        Χρησιμοποιούμενη γεωργική έκταση υπό άλλες μορφές αξιοποίησης είναι η χρησιμοποιούμενη γεωργική έκταση η οποία δεν καλύπτεται αλλού υπό τους προηγούμενους όρους.
                     
                  
               Δημοτική γη
            
            Η γεωργική έκταση η οποία χρησιμοποιείται από τη γεωργική εκμετάλλευση αλλά δεν ανήκει άμεσα σε αυτήν, δηλαδή στην οποία ισχύουν δικαιώματα κοινής χρήσης.
            
               Βιολογική γεωργία
            
            Γεωργικές πρακτικές σύμφωνα με συγκεκριμένα πρότυπα και κανόνες που ορίζονται i) από τον κανονισμό (ΕΚ) αριθ. 834/2007 (4) ή, όπου απαιτείται, στην πιο πρόσφατη νομοθεσία, και ii) από τους αντίστοιχους εθνικούς εκτελεστικούς κανόνες για τη βιολογική παραγωγή.
            
               Συνολική χρησιμοποιούμενη γεωργική έκταση της εκμετάλλευσης όπου εφαρμόζονται και πιστοποιούνται μέθοδοι βιολογικής γεωργικής παραγωγής σύμφωνα με τους εθνικούς κανόνες ή τους κανόνες της Ευρωπαϊκής Ένωσης
            
            Το τμήμα εκείνο της χρησιμοποιούμενης αγροτικής έκτασης της εκμετάλλευσης στο οποίο η εφαρμοζόμενη μέθοδος παραγωγής συμμορφώνεται πλήρως με τις αρχές της βιολογικής παραγωγής στο επίπεδο γεωργικής εκμετάλλευσης, όπως ορίζονται i) από τον κανονισμό (ΕΚ) αριθ. 834/2007 του Συμβουλίου ή, όπου απαιτείται, από την πιο πρόσφατη νομοθεσία, και ii) από τους αντίστοιχους εθνικούς εκτελεστικούς κανόνες για την πιστοποίηση της βιολογικής παραγωγής.
            
               Συνολική χρησιμοποιούμενη γεωργική έκταση της εκμετάλλευσης που τελεί υπό μετάβαση σε μεθόδους βιολογικής γεωργικής παραγωγής προς πιστοποίηση σύμφωνα με τους εθνικούς κανόνες ή τους κανόνες της Ευρωπαϊκής Ένωσης
            
            Το τμήμα εκείνο της χρησιμοποιούμενης αγροτικής έκτασης της εκμετάλλευσης στο οποίο εφαρμόζονται μέθοδοι βιολογικής γεωργίας, για το οποίο εντούτοις δεν έχει παρέλθει η μεταβατική περίοδος που χρειάζεται ώστε να θεωρείται ότι συμμορφώνεται πλήρως με τις αρχές της βιολογικής παραγωγής στο επίπεδο γεωργικής εκμετάλλευσης, όπως ορίζονται i) από τον κανονισμό (ΕΚ) αριθ. 834/2007 ή, ενδεχομένως, από την πιο πρόσφατη νομοθεσία, και ii) από τους αντίστοιχους εθνικούς εκτελεστικούς κανόνες για την πιστοποίηση της βιολογικής παραγωγής.
            
               Έκταση της εκμετάλλευσης όπου μέθοδοι βιολογικής γεωργικής παραγωγής σύμφωνα με τους εθνικούς κανόνες ή τους κανόνες της Ευρωπαϊκής Ένωσης είτε εφαρμόζονται και είναι πιστοποιημένοι είτε τελούν υπό μεταβατικό καθεστώς προς πιστοποίηση
            
            Η χρησιμοποιούμενη αγροτική έκταση της εκμετάλλευσης στην οποία οι μέθοδοι βιολογικής γεωργικής παραγωγής είτε εφαρμόζονται και πιστοποιούνται είτε τελούν υπό μεταβατικό καθεστώς προς πιστοποίηση σύμφωνα με συγκεκριμένα πρότυπα και κανόνες που ορίζονται i) από τον κανονισμό (ΕΚ) αριθ. 834/2007 ή, ενδεχομένως, από την πιο πρόσφατη νομοθεσία, και ii) από τους αντίστοιχους εθνικούς εκτελεστικούς κανόνες για τη βιολογική παραγωγή κατανεμημένη ανά κατηγορία καλλιεργειών.
            
               Οι διάφορες κατηγορίες καλλιεργειών για τη βιολογική παραγωγή απαριθμούνται κατωτέρω. Σημειώστε ότι οι καλλιέργειες ορίζονται στο τμήμα II. Γη.
            
            
                         
                     
                     
                        Σιτηρά για την παραγωγή καρπού (περιλαμβάνονται και οι σπόροι για σπορά)
                     
                  
                         
                     
                     
                        Αποξηραμένα όσπρια και πρωτεϊνούχες καλλιέργειες για την παραγωγή σπόρων (περιλαμβάνονται οι σπόροι για σπορά και τα μείγματα οσπρίων με σιτηρά)
                     
                  
                         
                     
                     
                        Γεώμηλα (περιλαμβάνονται τα πρώιμα γεώμηλα και ο πατατόσπορος)
                     
                  
                         
                     
                     
                        Ζαχαρότευτλα (εξαιρούνται οι σπόροι προς σπορά)
                     
                  
                         
                     
                     
                        Καλλιέργειες ελαιούχων σπόρων
                     
                  
                         
                     
                     
                        Νωπά λαχανικά, πεπονοειδή και φράουλες
                     
                  
                         
                     
                     
                        Βοσκότοποι και λιβάδια, εξαιρουμένων των άγονων βοσκοτόπων
                     
                  
                         
                     
                     
                        Φυτείες οπωροφόρων δένδρων και θάμνων σαρκωδών καρπών
                     
                  
                         
                     
                     
                        Εσπεριδοειδώνες
                     
                  
                         
                     
                     
                        Ελαιώνες
                     
                  
                         
                     
                     
                        Αμπελώνες
                     
                  
                         
                     
                     
                        Άλλες καλλιέργειες (ινώδη φυτά κ.λπ.) συμπεριλαμβανομένων των άγονων βοσκοτόπων
                     
                  
               Μέθοδοι βιολογικής παραγωγής που εφαρμόζονται στη ζωική παραγωγή και έχουν πιστοποιηθεί σύμφωνα με τους εθνικούς κανόνες ή τους κανόνες της Ευρωπαϊκής Ένωσης
            
            Ο αριθμός των ζώων που εκτρέφονται στην εκμετάλλευση όπου ολόκληρη η ζωική παραγωγή ή μέρος αυτής συμμορφώνεται πλήρως με τις αρχές της βιολογικής παραγωγής στο επίπεδο γεωργικής εκμετάλλευσης, όπως ορίζονται i) από τον κανονισμό (ΕΚ) αριθ. 834/2007 ή, ενδεχομένως, από την πιο πρόσφατη νομοθεσία, και ii) από τους αντίστοιχους εθνικούς κανόνες για την πιστοποίηση της βιολογικής παραγωγής κατανεμημένος ανά κατηγορία ζώων.
            
               Το ζωικό κεφάλαιο ορίζεται στο τμήμα III. Ζωικό κεφάλαιο.
            
            
                         
                     
                     
                        Βοοειδή
                     
                  
                         
                     
                     
                        Χοίροι
                     
                  
                         
                     
                     
                        Αιγοπρόβατα
                     
                  
                         
                     
                     
                        Πουλερικά
                     
                  
                         
                     
                     
                        Λοιπά ζώα
                     
                  
               Προορισμός της παραγωγής της εκμετάλλευσης
            
            
               Το νοικοκυριό καταναλώνει περισσότερο από το 50 % της αξίας της τελικής παραγωγής της εκμετάλλευσης
            
            Το νοικοκυριό είναι η μονάδα οικογένειας στην οποία ανήκει ο κάτοχος και στην οποία τα μέλη του νοικοκυριού μοιράζονται τον ίδιο χώρο διαμονής, συγκεντρώνουν σε κοινό ταμείο το σύνολο ή μέρος των εισοδημάτων και της περιουσίας τους και καταναλώνουν συλλογικά συγκεκριμένους τύπους αγαθών και υπηρεσιών που αφορούν κυρίως στέγη και τροφή.
            Η τελική παραγωγή όπως αναφέρεται υπό το παρόν χαρακτηριστικό ακολουθεί τον ορισμό της χρησιμοποιήσιμης παραγωγής στους οικονομικούς λογαριασμούς της γεωργίας (5).
            
               Η απευθείας πώληση στους τελικούς καταναλωτές είναι μεγαλύτερη από το 50 % των συνολικών πωλήσεων της εκμετάλλευσης
            
            Η απευθείας πώληση σε τελικό καταναλωτή είναι η πώληση από την εκμετάλλευση γεωργικών προϊόντων που παράγει η ίδια, επεξεργασμένων ή μη, απευθείας σε καταναλωτές για προσωπική τους κατανάλωση. Το ποσοστό πρέπει να υπολογίζεται στην τιμή που μετράται σε χρήματα, ανεξάρτητα από το εάν οι πωλήσεις έχουν πληρωθεί σε χρήμα, σε είδος ή με άλλους τρόπους.
            II.   ΓΗ
            
            Η συνολική έκταση της εκμετάλλευσης αποτελείται από τη χρησιμοποιούμενη γεωργική έκταση (αρόσιμη γη, μόνιμα λιβάδια, μόνιμες καλλιέργειες και οικογενειακοί κήποι) και από άλλες εκτάσεις (μη χρησιμοποιούμενες γεωργικές εκτάσεις, δασικές εκτάσεις και άλλες).
            
               Αρόσιμη γη
            
            Γη που καλλιεργείται (οργώνεται) τακτικά, κατά κανόνα στο πλαίσιο συστήματος αμειψισποράς.
            Αμειψισπορά είναι η πρακτική εναλλαγής ετήσιων καλλιεργειών που καλλιεργούνται σε συγκεκριμένο αγρό με προγραμματισμένο σχήμα ή ακολουθία σε διαδοχικά έτη καλλιέργειας, ώστε να μην καλλιεργούνται τα ίδια είδη χωρίς διακοπή στον ίδιο αγρό. Συνήθως οι καλλιέργειες αλλάζουν κάθε χρόνο, αλλά μπορεί να είναι και πολυετείς. Για τη διάκριση της αρόσιμης γης από τις μόνιμες καλλιέργειες ή τα μόνιμα λιβάδια, χρησιμοποιείται το όριο των πέντε ετών. Αυτό σημαίνει ότι εάν ένα αγροτεμάχιο χρησιμοποιείται για την ίδια καλλιέργεια για πέντε ή περισσότερα έτη, χωρίς στο μεταξύ να αφαιρεθεί η προηγούμενη καλλιέργεια και να φυτευτεί νέα, το αγροτεμάχιο δεν θεωρείται αρόσιμη γη.
            
               Σιτηρά για την παραγωγή καρπού (περιλαμβάνονται και οι σπόροι για σπορά)
            
            Όλες οι εκτάσεις σιτηρών που συλλέγονται σε ξηρή κατάσταση για την παραγωγή καρπού, ανεξάρτητα από τη χρήση αυτού, καταγράφονται εδώ (περιλαμβάνονται τα σιτηρά που χρησιμοποιούνται για την παραγωγή ανανεώσιμης ενέργειας).
            
                         
                     
                     
                        
                           Μαλακό σιτάρι και όλυρα
                        
                        
                           Triticum aestivum L. emend. Fiori et Paol., Triticum spelta L. και Triticum monococcum L.
                     
                  
                         
                     
                     
                        
                           Σκληρός σίτος
                        
                        
                           Triticum durum Desf.
                     
                  
                         
                     
                     
                        
                           Σίκαλη
                        
                        
                           Secale cereale L.· περιλαμβάνονται τα μείγματα σίκαλης και άλλων σιτηρών που σπέρνονται το φθινόπωρο (σμιγός).
                     
                  
                         
                     
                     
                        
                           Κριθάρι
                        
                        
                           Hordeum vulgare L.
                     
                  
                         
                     
                     
                        
                           Βρώμη
                        
                        
                           Avena sativa L.· περιλαμβάνονται τα μείγματα βρώμης και άλλων σιτηρών που σπέρνονται την άνοιξη.
                     
                  
                         
                     
                     
                        
                           Αραβόσιτος σε κόκκους
                        
                        Αραβόσιτος (Zea mays L.) που συγκομίζεται ω κόκκος.
                     
                  
                         
                     
                     
                        
                           Ρύζι
                        
                        
                           Oryza sativa L.
                     
                  
                         
                     
                     
                        
                           Άλλα σιτηρά για την παραγωγή καρπού
                        
                        Σιτηρά που σπέρνονται σε αμιγή καλλιέργεια, συγκομίζονται σε ξηρή κατάσταση ως κόκκος και δεν καταγράφονται αλλού υπό τους προηγούμενους όρους.
                     
                  
               Αποξηραμένα όσπρια και πρωτεϊνούχες καλλιέργειες για την παραγωγή σπόρων (περιλαμβάνονται οι σπόροι για σπορά και τα μείγματα οσπρίων με σιτηρά)
            
            Καλλιέργειες που σπέρνονται και συγκομίζονται κυρίως για την περιεκτικότητά τους σε πρωτεΐνες.
            Όλες οι εκτάσεις αποξηραμένων οσπρίων και πρωτεϊνούχων καλλιεργειών που συλλέγονται σε ξηρή κατάσταση για την παραγωγή καρπού, ανεξάρτητα από τη χρήση αυτού, καταγράφονται εδώ (περιλαμβάνονται οι καλλιέργειες που χρησιμοποιούνται για την παραγωγή ανανεώσιμης ενέργειας).
            
               εκ των οποίων μπιζέλια, φασόλια και γλυκά λούπινα
            
            
               Pisum sativum L., Vicia faba L., Lupinus spp.· σπέρνονται σε αμιγείς καλλιέργειες, συγκομίζονται σε ξηρή κατάσταση ως κόκκος.
            
               Γεώμηλα (περιλαμβάνονται τα πρώιμα γεώμηλα και ο πατατόσπορος)
            
            
               Solanum tuberosum L.
            
               Ζαχαρότευτλα (εξαιρούνται οι σπόροι προς σπορά)
            
            
               Beta vulgaris L. προορίζεται για τη βιομηχανία παραγωγής ζάχαρης και αλκοόλης (περιλαμβάνεται η παραγωγή ενέργειας).
            
               Κτηνοτροφικά φυτά με ριζώματα, κονδύλους κ.λπ. και κτηνοτροφικά λάχανα (δεν περιλαμβάνονται οι σπόροι για σπορά)
            
            Κτηνοτροφικά τεύτλα (Beta vulgaris L.) και φυτά της οικογένειας Brassicae που συγκομίζονται κυρίως για ζωοτροφή, ανεξάρτητα από το αν πρόκειται για τη ρίζα ή το βλαστό, και άλλα φυτά που καλλιεργούνται κυρίως για να χρησιμοποιηθούν οι ρίζες τους ως ζωοτροφές, τα οποία δεν αναφέρονται αλλού.
            
               Βιομηχανικές καλλιέργειες
            
            Καλλιέργειες που κανονικά δεν πωλούνται απευθείας για κατανάλωση διότι πρέπει να υποστούν βιομηχανική επεξεργασία πριν από την τελική χρήση.
            Όλες οι εκτάσεις βιομηχανικών καλλιεργειών που υφίστανται συγκομιδή, ανεξάρτητα από τη χρήση, καταγράφονται εδώ (περιλαμβάνονται οι καλλιέργειες που χρησιμοποιούνται για την παραγωγή ανανεώσιμης ενέργειας).
            
                         
                     
                     
                        
                           Καπνός
                        
                        
                           Nicotiana tabacum L.
                     
                  
                         
                     
                     
                        
                           Λυκίσκος
                        
                        
                           Humulus lupulus L.
                     
                  
                         
                     
                     
                        
                           Βαμβάκι
                        
                        
                           Gossypium spp.· συγκομίζεται για ίνες καθώς και για ελαιούχους σπόρους.
                     
                  
                         
                     
                     
                        
                           Ελαιοκράμβη και αγριογογγύλη
                        
                        
                           Brassica napus L. (partim) και Brassica rapa L. var. sylvestris (Lam.) Briggs, που καλλιεργούνται για την παραγωγή ελαίου και συγκομίζονται ξηρά.
                     
                  
                         
                     
                     
                        
                           Ηλίανθος
                        
                        
                           Helianthus annuus L.· συγκομίζονται ως ξηροί κόκκοι.
                     
                  
                         
                     
                     
                        
                           Σόγια
                        
                        
                           Glycine max L. Merril· συγκομίζονται ως ξηροί κόκκοι.
                     
                  
                         
                     
                     
                        
                           Λιναρόσπορος (ελαιούχος λινός)
                        
                        
                           Linum usitatissimum L.· ποικιλίες που καλλιεργούνται κυρίως για την παραγωγή ελαίων, συγκομίζονται ως ξηροί κόκκοι.
                     
                  
                         
                     
                     
                        
                           Άλλα ελαιούχα φυτά
                        
                        Άλλα φυτά που καλλιεργούνται κυρίως για την περιεκτικότητά τους σε έλαια, συγκομίζονται ως ξηροί κόκκοι, τα οποία δεν αναφέρονται αλλού.
                     
                  
                         
                     
                     
                        
                           Λινάρι
                        
                        
                           Linum usitatissimum L.· ποικιλίες που καλλιεργούνται κυρίως για την παραγωγή ινών.
                     
                  
                         
                     
                     
                        
                           Κάνναβη
                        
                        
                           Cannabis sativa L.
                     
                  
                         
                     
                     
                        
                           Άλλα ινώδη φυτά
                        
                        Άλλα φυτά που καλλιεργούνται κυρίως για την περιεκτικότητά τους σε ίνες, τα οποία δεν αναφέρονται αλλού.
                     
                  
                         
                     
                     
                        
                           Αρωματικά, φαρμακευτικά και αρτυματικά φυτά
                        
                        Φυτά ή μέρη φυτών που χρησιμοποιούνται για φαρμακευτικούς σκοπούς, παρασκευή αρωμάτων ή κατανάλωση από τον άνθρωπο.
                        Τα αρτυματικά φυτά διαφέρουν από τα λαχανικά διότι χρησιμοποιούνται σε μικρές ποσότητες και παρέχουν γεύση και όχι ουσία στην τροφή.
                     
                  
                         
                     
                     
                        
                           Άλλες βιομηχανικές καλλιέργειες που δεν αναφέρονται αλλού
                        
                        Άλλες βιομηχανικές καλλιέργειες που δεν έχουν αναφερθεί αλλού.
                        Περιλαμβάνονται οι εκτάσεις που καλλιεργούνται αποκλειστικά για την παραγωγή ανανεώσιμης ενέργειας.
                     
                  
               Νωπά λαχανικά, πεπονοειδή και φράουλες από τα οποία:
            
            
               Καλλιέργειες υπαίθρου ή υπό χαμηλά (μη προσπελάσιμα) στέγαστρα
            
            Νωπά λαχανικά, πεπονοειδή και φράουλες, καλλιέργειες υπαίθρου ή υπό χαμηλά (μη προσπελάσιμα) στέγαστρα.
            
               Κηπευτικές καλλιέργειες μεγάλης έκτασης (σε αγρό)
            
            Νωπά λαχανικά, πεπονοειδή και φράουλες που καλλιεργούνται σε αρόσιμη γη στο πλαίσιο εναλλαγής γεωργικών καλλιεργειών.
            
               Κηπευτικές καλλιέργειες μικρής έκτασης
            
            Νωπά λαχανικά, πεπονοειδή και φράουλες που καλλιεργούνται σε αρόσιμη γη στο πλαίσιο εναλλαγής μόνο κηπευτικών καλλιεργειών.
            
               Καλλιέργειες σε θερμοκήπιο ή υπό άλλα (προσπελάσιμα) στέγαστρα
            
            Καλλιέργειες οι οποίες για το σύνολο της περιόδου ανάπτυξής τους ή για το μεγαλύτερο μέρος αυτής καλύπτονται από θερμοκήπια ή από ακίνητα ή κινητά υψηλά στέγαστρα (από γυαλί ή από άκαμπτο ή εύκαμπτο πλαστικό).
            
               Άνθη και καλλωπιστικά φυτά (δεν περιλαμβάνονται τα φυτώρια)
            
            
               Καλλιέργειες υπαίθρου ή υπό χαμηλά (μη προσπελάσιμα) στέγαστρα
            
            Άνθη και διακοσμητικά φυτά (δεν περιλαμβάνονται τα φυτώρια), καλλιέργειες υπαίθρου ή υπό χαμηλά (μη προσπελάσιμα) στέγαστρα.
            
               Καλλιέργειες σε θερμοκήπιο ή υπό άλλα (προσπελάσιμα) στέγαστρα
            
            Άνθη και διακοσμητικά φυτά (δεν περιλαμβάνονται τα φυτώρια), τα οποία για το σύνολο της περιόδου ανάπτυξής τους ή για το μεγαλύτερο μέρος αυτής καλύπτονται από θερμοκήπια ή από ακίνητα ή κινητά υψηλά στέγαστρα (από γυαλί ή από άκαμπτο ή εύκαμπτο πλαστικό).
            
               Φυτά που συγκομίζονται χλωρά
            
            Εδώ περιλαμβάνονται όλα τα φυτά αρόσιμων καλλιεργειών που συγκομίζονται χλωρά και προορίζονται κυρίως για ζωοτροφές, παραγωγή ανανεώσιμης ενέργειας (π.χ. παραγωγή βιομάζας από χλωρό αραβόσιτο) ή χλωρή λίπανση, δηλαδή δημητριακά, αγρωστώδη, ψυχανθή ή βιομηχανικά φυτά και λοιπά φυτά αρόσιμων καλλιεργειών που συγκομίζονται και/ή χρησιμοποιούνται χλωρά.
            Οι καλλιέργειες θα πρέπει να καλλιεργούνται στο πλαίσιο εναλλαγής καλλιεργειών καταλαμβάνοντας το ίδιο αγροτεμάχιο για λιγότερο από πέντε έτη (ετήσιες ή πολυετείς καλλιέργειες κτηνοτροφικών φυτών).
            Περιλαμβάνονται καλλιέργειες που δεν χρησιμοποιούνται στην εκμετάλλευση αλλά πωλούνται, είτε για άμεση χρήση σε άλλες γεωργικές εκμεταλλεύσεις είτε στη βιομηχανία.
            
               Προσωρινά λιβάδια και βοσκότοποι
            
            Ποώδη φυτά για βοσκή, σανό ή ενσιρωμένες ζωοτροφές που περιλαμβάνονται στο πλαίσιο της συνήθους εναλλαγής καλλιεργειών, διάρκειας τουλάχιστον ενός γεωργικού έτους και λιγότερο από πέντε ετών, σπαρμένα με χόρτο ή μείγματα χόρτων. Οι εκτάσεις αυτές καταστρέφονται με όργωμα ή άλλη επεξεργασία ή τα φυτά καταστρέφονται με άλλα μέσα όπως τα φυτοκτόνα για την εκ νέου σπορά της έκτασης.
            Εδώ περιλαμβάνονται μείγματα από κυρίως ποώδη φυτά και άλλα κτηνοτροφικά φυτά (συνήθως ψυχανθή), τα οποία υφίστανται βοσκή, συγκομίζονται χλωρά ή ως ξηρό σανό.
            
               Άλλα φυτά που συγκομίζονται χλωρά
            
            Άλλες ετήσιες ή πολυετείς (λιγότερο από πέντε έτη) καλλιέργειες που συγκομίζονται χλωρές όπως περιγράφεται στο στοιχείο Φυτά που συγκομίζονται χλωρά.
            
               Χλωρός αραβόσιτος
            
            Όλες οι μορφές αραβοσίτου (Zea mays L.) που καλλιεργείται κυρίως για ενσίρωση και δεν συγκομίζεται σε κόκκους (ολόκληρο στάχυ, μέρη του ή ολόκληρο το φυτό).
            Εδώ περιλαμβάνεται ο χλωρός αραβόσιτος που καταναλώνεται απευθείας από τα ζώα (χωρίς ενσίρωση) και τα ολόκληρα στάχυα (κόκκοι, στέλεχος, φλοιός) που συγκομίζονται για ζωοτροφή ή για ενσίρωση, καθώς και για την παραγωγή ανανεώσιμης ενέργειας.
            
               Ψυχανθή φυτά
            
            Ψυχανθή φυτά που καλλιεργούνται και συγκομίζονται χλωρά (ολόκληρο το φυτό) κυρίως για χορτονομή, ενέργεια ή χρήση ως χλωρή λίπανση.
            Εδώ περιλαμβάνονται μείγματα από κυρίως καλλιέργειες ψυχανθών (συνήθως > 80 %) φυτών και ποώδη φυτά, τα οποία συγκομίζονται χλωρά ή ως ξηρό σανό.
            
               Άλλα φυτά που συγκομίζονται χλωρά και δεν αναφέρονται αλλού
            
            Άλλες αρόσιμες χερσαίες καλλιέργειες που προορίζονται κυρίως για ζωοτροφή, συγκομίζονται χλωρές και δεν αναφέρονται αλλού.
            
               Σπόροι για σπορά και φυτάρια
            
            Εκτάσεις που παράγουν σπόρους για σπορά και φυτάρια προς πώληση, εκτός από σιτηρά, ρύζι, όσπρια, πατάτες και ελαιούχα φυτά. Εδώ περιλαμβάνονται οι εκτάσεις με πράσινη χορτονομή που συγκομίζεται για σπόρο προς σπορά, με ρίζες που συγκομίζονται για σπόρο προς σπορά, με σπόρους και φυτάρια λαχανικών και ανθέων προς πώληση κ.λπ.
            
               Άλλες καλλιέργειες αρόσιμων εκτάσεων
            
            Αροτραίες καλλιέργειες που δεν περιλαμβάνονται αλλού.
            
               Γεωργικές εκτάσεις υπό αγρανάπαυση
            
            Όλη η αρόσιμη γη που είτε περιλαμβάνεται στο σύστημα εναλλαγής καλλιεργειών είτε διατηρείται σε καλή γεωργική και περιβαλλοντική κατάσταση [GAEC (6)], είτε καλλιεργείται είτε όχι, αλλά για την οποία δεν υπάρχει πρόθεση παραγωγής εσοδείας κατά τη διάρκεια ενός γεωργικού έτους.
            Το ουσιαστικό χαρακτηριστικό της γης υπό αγρανάπαυση είναι ότι αφήνεται να ανακτήσει τις δυνάμεις της, συνήθως για ένα ολόκληρο γεωργικό έτος.
            Η γη υπό αγρανάπαυση μπορεί να είναι:
            
                        1.
                     
                     
                        ακάλυπτη γη χωρίς καθόλου φυτά·
                     
                  
                        2.
                     
                     
                        γη με αυτοφυή βλάστηση, που μπορεί να χρησιμοποιείται ως χορτονομή ή να θάβεται επιτόπου με άροση·
                     
                  
                        3.
                     
                     
                        γη που σπέρνεται αποκλειστικά για την παραγωγή χλωρής λίπανσης (πράσινη αγρανάπαυση).
                     
                  
               Οικογενειακοί κήποι
            
            Εκτάσεις αφιερωμένες στην καλλιέργεια γεωργικών προϊόντων που προορίζονται για ιδιοκατανάλωση από τον κάτοχο και το νοικοκυριό του, συνήθως διαχωρισμένες από την υπόλοιπη γεωργική γη και αναγνωρίσιμες ως οικογενειακός κήπος.
            Μόνο περιστασιακά το πλεόνασμα προϊόντων που προέρχονται από αυτή την έκταση πωλείται εκτός της εκμετάλλευσης. Όλες οι εκτάσεις από τις οποίες πωλούνται συνεπώς προϊόντα στην αγορά ανήκουν σε άλλες κατηγορίες, ακόμα και αν μέρος της παραγωγής καταναλώνεται από τον κάτοχο και το νοικοκυριό του.
            
               Μόνιμα λιβάδια και βοσκότοποι
            
            Γη που χρησιμοποιείται μόνιμα (για πέντε ή περισσότερα έτη) για την καλλιέργεια ποωδών κτηνοτροφικών φυτών, μέσω καλλιέργειας (σπαρμένα) ή φυσικά (αυτοφυή) και η οποία δεν περιλαμβάνεται στην εναλλαγή καλλιεργειών της εκμετάλλευσης.
            Η γη μπορεί να χρησιμοποιείται για βοσκή ή να θερίζεται για ενσίρωση, για σανό ή να χρησιμοποιείται για την παραγωγή ανανεώσιμης ενέργειας.
            
               Βοσκότοποι και λιβάδια, εξαιρουμένων των άγονων βοσκοτόπων
            
            Μόνιμοι βοσκότοποι σε εδάφη καλής ή μέτριας ποιότητας. Οι εκτάσεις αυτές μπορούν κανονικά να χρησιμοποιηθούν για εντατική βόσκηση.
            
               Άγονοι βοσκότοποι
            
            Μόνιμα λιβάδια χαμηλής απόδοσης, συνήθως σε έδαφος χαμηλής ποιότητας, για παράδειγμα σε λοφώδες έδαφος και σε μεγάλο υψόμετρο, που συνήθως δεν έχουν βελτιωθεί με λίπανση, καλλιέργεια, επανασπορά ή αποστράγγιση.
            Οι εκτάσεις αυτές μπορούν συνήθως να χρησιμοποιηθούν μόνο για εκτεταμένη βόσκηση και κανονικά δεν θερίζονται ή θερίζονται σε μεγάλη έκταση. Δεν μπορούν να υποστηρίξουν μεγάλο αριθμό ζώων.
            
               Μόνιμα λιβάδια και βοσκότοποι μη χρησιμοποιούμενα πλέον για την παραγωγή και επιλέξιμα για ενισχύσεις
            
            Εκτάσεις με μόνιμα λιβάδια και βοσκότοπους που δεν χρησιμοποιούνται πλέον για παραγωγή, τα οποία, σύμφωνα με τον κανονισμό (ΕΚ) αριθ. 1782/2003 του Συμβουλίου (7) ή, ενδεχομένως, με την πιο πρόσφατη νομοθεσία, διατηρούνται σε καλή γεωργική και περιβαλλοντική κατάσταση και είναι επιλέξιμα για χρηματοοικονομική στήριξη.
            
               Μόνιμες καλλιέργειες
            
            Καλλιέργειες χωρίς αμειψισπορά, εκτός από μόνιμα λιβάδια, που καταλαμβάνουν το έδαφος για μεγάλη χρονική περίοδο και παράγουν προϊόντα για πολλά έτη.
            
               Φυτείες οπωροφόρων δένδρων και θάμνων σαρκωδών καρπών
            
            Εκτάσεις που περιλαμβάνουν δέντρα, θάμνους και άλλα πολυετή φυτά σαρκωδών καρπών, εκτός από τις φράουλες, για την παραγωγή φρούτων. Οι οπωρώνες μπορούν να είναι συνεχούς τύπου με ελάχιστα διαστήματα μεταξύ των δένδρων ή μη συνεχούς τύπου με μεγάλα διαστήματα.
            
               Φρούτα, από τα οποία:
            
            
                         
                     
                     
                        
                           Φρούτα καλλιεργειών εύκρατης προέλευσης
                        
                        Φυτείες οπωροφόρων δέντρων που παραδοσιακά καλλιεργούνται σε εύκρατα κλίματα για την παραγωγή φρούτων.
                     
                  
                         
                     
                     
                        
                           Φρούτα καλλιεργειών υποτροπικής προέλευσης
                        
                        Φυτείες οπωροφόρων δέντρων που παραδοσιακά καλλιεργούνται σε υποτροπικά κλίματα για την παραγωγή φρούτων.
                     
                  
               Σαρκώδεις καρποί
            
            Φυτείες θάμνων σαρκωδών καρπών που παραδοσιακά καλλιεργούνται σε εύκρατα και υποτροπικά κλίματα για την παραγωγή σαρκωδών καρπών.
            
               Καρποί με κέλυφος
            
            Φυτείες δέντρων που παράγουν καρπούς με κέλυφος και που παραδοσιακά καλλιεργούνται τόσο σε εύκρατα όσο και υποτροπικά κλίματα.
            
               Εσπεριδοειδώνες
            
            Φυτείες Citrus spp.
            
               Ελαιώνες
            
            Φυτείες Olea europαea L.
            
                         
                     
                     
                        
                           Που συνήθως παράγουν επιτραπέζιες ελιές
                        
                        Φυτείες ποικιλιών που καλλιεργούνται συνήθως για την παραγωγή επιτραπέζιων ελιών.
                     
                  
                         
                     
                     
                        
                           Που συνήθως παράγουν ελιές για λάδι
                        
                        Φυτείες ποικιλιών που καλλιεργούνται συνήθως για την παραγωγή ελαιολάδου.
                     
                  
               Αμπελώνες, που συνήθως παράγουν:
            
            Φυτείες Vitis vinifera L.
            
                         
                     
                     
                        
                           Κρασί ποιότητας
                        
                        Ποικιλίες σταφυλιών που καλλιεργούνται συνήθως για την παραγωγή κρασιών με προστατευόμενη ονομασία προέλευσης (ΠΟΠ) οι οποίες συμμορφώνονται προς τις απαιτήσεις i) του κανονισμού (ΕΚ) αριθ. 479/2008 του Συμβουλίου (8) ή, ενδεχομένως, της πιο πρόσφατης νομοθεσίας και ii) των αντίστοιχων εθνικών κανόνων.
                        Ποικιλίες σταφυλιών που καλλιεργούνται συνήθως για την παραγωγή κρασιών με προστατευόμενη γεωγραφική ένδειξη (ΠΓΕ) οι οποίες συμμορφώνονται προς τις απαιτήσεις i) του κανονισμού (ΕΚ) αριθ. 479/2008 ή, όπου απαιτείται, της πιο πρόσφατης νομοθεσίας και ii) των αντίστοιχων εθνικών κανόνων.
                     
                  
                         
                     
                     
                        
                           Άλλα κρασιά
                        
                        Ποικιλίες σταφυλιών που καλλιεργούνται συνήθως για την παραγωγή κρασιών, εκτός των κρασιών με ΠΟΠ και ΠΓΕ.
                     
                  
                         
                     
                     
                        
                           Επιτραπέζια σταφύλια
                        
                        Ποικιλίες σταφυλιών που καλλιεργούνται συνήθως για την παραγωγή νωπών σταφυλιών.
                     
                  
                         
                     
                     
                        
                           Σταφίδες
                        
                        Ποικιλίες σταφυλιών που καλλιεργούνται συνήθως για την παραγωγή σταφίδας.
                     
                  
               Φυτώρια
            
            Εκτάσεις με νεαρά ξυλώδη φυτά που καλλιεργούνται στο ύπαιθρο με σκοπό τη μεταφύτευση:
            
                        α)
                     
                     
                        φυτώρια αμπέλων και υποκειμένων αμπέλου·
                     
                  
                        β)
                     
                     
                        φυτώρια οπωροφόρων δένδρων και θάμνων σαρκωδών καρπών·
                     
                  
                        γ)
                     
                     
                        φυτώρια καλλωπιστικών φυτών·
                     
                  
                        δ)
                     
                     
                        εμπορικά φυτώρια δασικών δένδρων (εκτός από αυτά που καλλιεργούνται για τις ανάγκες της ίδιας της εκμετάλλευσης σε δασικές περιοχές)·
                     
                  
                        ε)
                     
                     
                        δένδρα και θάμνοι για φύτευση σε κήπους, πάρκα, στις παρυφές δρόμων και σε πρανή (π.χ. φυτά θαμνοστοιχιών, τριανταφυλλιές και άλλοι καλλωπιστικοί θάμνοι, καλλωπιστικά κωνοφόρα), όπου συμπεριλαμβάνονται πάντα οι υπόγειοι βλαστοί και τα νεαρά φυτά τους.
                     
                  
               Άλλες μόνιμες καλλιέργειες
            
            Μόνιμες καλλιέργειες υπαίθρου εκτός από αυτές που περιλαμβάνονται στον προηγούμενο τομέα και συγκεκριμένα φυτών που χρησιμοποιούνται στην πλεκτική ή την κλωστική, τα οποία συλλέγονται γενικά κάθε χρόνο, καθώς και δέντρων που φυτεύονται για εμπορικούς σκοπούς ως χριστουγεννιάτικα δέντρα στη χρησιμοποιούμενη γεωργική έκταση.
            
               Μόνιμες καλλιέργειες σε θερμοκήπια
            
            
               Άλλες εκτάσεις
            
            Οι “άλλες εκτάσεις” περιλαμβάνουν μη χρησιμοποιούμενες γεωργικές εκτάσεις (γεωργική γη που δεν καλλιεργείται πλέον για οικονομικούς, κοινωνικούς ή άλλους λόγους και η οποία δεν χρησιμοποιείται στο σύστημα εναλλαγής καλλιεργειών), δασικές εκτάσεις και άλλη γη που καταλαμβάνεται από κτίρια, αυλές, δρόμους, μικρές λίμνες, λατομεία, άγονη γη, βράχους κ.λπ.
            
               Μη χρησιμοποιούμενες γεωργικές εκτάσεις
            
            Έκταση που στο παρελθόν χρησιμοποιείτο για γεωργικούς σκοπούς και η οποία κατά τη διάρκεια του έτους αναφοράς της έρευνας δεν καλλιεργείται πλέον για οικονομικούς, κοινωνικούς ή άλλους λόγους και η οποία δεν χρησιμοποιείται στο σύστημα εναλλαγής καλλιεργειών, δηλαδή έκταση για την οποία δεν υπάρχει πρόθεση γεωργικής χρήσης.
            Η έκταση αυτή θα μπορούσε να αρχίσει ξανά να καλλιεργείται χρησιμοποιώντας τους πόρους που είναι συνήθως διαθέσιμοι σε μια γεωργική εκμετάλλευση.
            
               Δασικές εκτάσεις
            
            Εκτάσεις που καλύπτονται από δένδρα ή χαμόδενδρα, περιλαμβανομένων των φυτειών λεύκας και άλλων παρόμοιων δέντρων μέσα ή έξω από δάση και τα φυτώρια δασικών δένδρων που καλλιεργούνται σε δασικές περιοχές για τις ανάγκες της ίδιας της εκμετάλλευσης, καθώς και δασικές εγκαταστάσεις (δασικοί δρόμοι, χώροι αποθήκευσης ξυλείας κ.λπ.).
            
               από τις οποίες πρεμνοφυή δάση βραχύβιας αμειψισποράς
            
            Δασικές εκτάσεις όπου καλλιεργούνται ξυλώδη φυτά, και όπου η περίοδος εναλλαγής είναι 20 έτη ή λιγότερο.
            Η περίοδος εναλλαγής είναι ο χρόνος μεταξύ της πρώτης σποράς/φύτευσης των δένδρων και της συγκομιδής του τελικού προϊόντος, όπου η συγκομιδή δεν περιλαμβάνει συνήθεις δραστηριότητες διαχείρισης όπως το αραίωμα.
            
               Άλλες εκτάσεις (εκτάσεις που καταλαμβάνονται από κτίρια, αυλές, δρόμους, μικρές λίμνες, λατομεία, άγονη γη, βράχους κ.λπ.)
            
            Όλα τα μέρη της συνολικής έκτασης που ανήκει στη γεωργική εκμετάλλευση τα οποία δεν αποτελούν ούτε χρησιμοποιούμενη γεωργική έκταση ούτε μη χρησιμοποιούμενη έκταση ούτε δασική έκταση.
            
               Μανιτάρια
            
            Καλλιεργούμενα μανιτάρια σε κτίρια που έχουν ανεγερθεί ειδικά ή έχουν προσαρμοστεί για τον σκοπό αυτό, καθώς και σε υπόγειες εγκαταστάσεις, σπήλαια και κελάρια.
            
               Ενεργειακές καλλιέργειες (για την παραγωγή βιοκαυσίμων ή άλλης μορφής ανανεώσιμης ενέργειας)
            
            Η έκταση παραγωγής συγκεκριμένων ενεργειακών καλλιεργειών που δεν χρησιμοποιούνται για άλλους σκοπούς εκτός από την παραγωγή ενέργειας και καλλιεργούνται σε αρόσιμες εκτάσεις.
            
               Αρδευόμενη έκταση
            
            
               Σύνολο αρδευόμενων εκτάσεων
            
            Η συνολική μέγιστη χρησιμοποιούμενη γεωργική έκταση που θα μπορούσε να αρδευτεί κατά το έτος αναφοράς χρησιμοποιώντας τον εξοπλισμό και την ποσότητα νερού που διαθέτει συνήθως η εκμετάλλευση.
            
               Συνολική καλλιεργούμενη έκταση που αρδεύτηκε τουλάχιστον μία φορά τους προηγούμενους 12 μήνες
            
            Έκταση των καλλιεργειών που αρδεύτηκαν μία τουλάχιστον φορά κατά το δωδεκάμηνο πριν από την ημερομηνία αναφοράς της έρευνας.
            
               Χρησιμοποιούμενες μέθοδοι άρδευσης:
            
            
                         
                     
                     
                        
                           Επιφανειακή άρδευση (πλημμύρα, αυλάκια)
                        
                        Η διοχέτευση του ύδατος στο έδαφος είτε με κατάκλυση (πλημμύρισμα) ολόκληρης της περιοχής είτε με μικρά αυλάκια ανάμεσα από τις σειρές των καλλιεργειών, με χρήση της βαρύτητας.
                     
                  
                         
                     
                     
                        
                           Άρδευση με τεχνητή βροχή
                        
                        Άρδευση των φυτών με διοχέτευση νερού υπό υψηλή πίεση με μορφή βροχής πάνω από τα αγροτεμάχια.
                     
                  
                         
                     
                     
                        
                           Άρδευση κατά σταγόνες
                        
                        Άρδευση των φυτών με τοποθέτηση του νερού χαμηλά, δίπλα στα φυτά, σταγόνα σταγόνα ή με μικροψεκαστήρες ή με σχηματισμό συνθηκών που προσομοιάζουν προς την ομίχλη.
                     
                  
               Πηγή των υδάτων που χρησιμοποιούνται για άρδευση στην εκμετάλλευση:
            
            Η πηγή του συνόλου ή μέρους των υδάτων που χρησιμοποιούνται για άρδευση στην εκμετάλλευση.
            
                         
                     
                     
                        
                           Υπόγεια ύδατα εντός της εκμετάλλευσης
                        
                        Υδάτινες πηγές που βρίσκονται μέσα ή κοντά στην εκμετάλλευση, η οποία χρησιμοποιεί νερό που αντλείται από πηγάδια ανοιγμένα με γεώτρηση ή εκσκαφή ή από φυσικές υπόγειες πηγές ύδατος ελεύθερης ροής ή από παρόμοιες πηγές.
                     
                  
                         
                     
                     
                        
                           Επιφανειακά ύδατα εντός της εκμετάλλευσης
                        
                        Μικρές φυσικές λίμνες ή τεχνητά φράγματα, που βρίσκονται εξολοκλήρου στην εκμετάλλευση ή χρησιμοποιούνται μόνο από μία εκμετάλλευση.
                     
                  
                         
                     
                     
                        
                           Επιφανειακά ύδατα εκτός εκμετάλλευσης από λίμνες, ποταμούς ή αύλακες διανομής
                        
                        Επιφανειακά γλυκά ύδατα (λίμνες, ποτάμια, άλλα υδατορρεύματα) που δεν έχουν δημιουργηθεί τεχνητά για αρδευτικούς σκοπούς.
                     
                  
                         
                     
                     
                        
                           Ύδατα εκτός εκμετάλλευσης από κοινά δίκτυα υδροδότησης
                        
                        Πηγές υδάτων προερχόμενες εκτός της εκμετάλλευσης, πλην των αναφερομένων στο σημείο “Επιφανειακά ύδατα εκτός εκμετάλλευσης από λίμνες, ποταμούς ή αρδευτικούς αύλακες”, στις οποίες έχουν πρόσβαση τουλάχιστον δύο εκμεταλλεύσεις.
                     
                  
                         
                     
                     
                        
                           Άλλες πηγές
                        
                        Άλλες πηγές υδάτων που χρησιμοποιούνται για άρδευση, οι οποίες δεν αναφέρονται αλλού. Ενδέχεται να πρόκειται για πολύ αλμυρές πηγές, όπως ο Ατλαντικός ή η Μεσόγειος, τα ύδατα των οποίων, ως εκ τούτου, υποβάλλονται σε επεξεργασία για τη μείωση της περιεκτικότητάς τους σε αλάτι (αφαλάτωση) πριν από τη χρήση, ή για υφάλμυρες (δηλαδή με χαμηλό περιεχόμενο σε αλάτι) υδάτινες πηγές, όπως η Βαλτική θάλασσα και ορισμένα ποτάμια, περίπτωση στην οποία τα ύδατα μπορούν να χρησιμοποιηθούν απευθείας, χωρίς επεξεργασία. Τα ύδατα ενδέχεται επίσης να έχουν υποστεί επεξεργασία ως λύματα και παραδίδονται στον χρήστη ως προϊόντα επεξεργασίας λυμάτων.
                     
                  III.   ΖΩΙΚΟ ΚΕΦΑΛΑΙΟ
            
            Αριθμός παραγωγικών ζώων τα οποία κατέχει άμεσα ή διαχειρίζεται η εκμετάλλευση κατά την ημέρα της έρευνας.
            Τα ζώα δεν αποτελούν αναγκαστικά ιδιοκτησία του κατόχου της εκμετάλλευσης. Τα ζώα αυτά μπορεί να βρίσκονται στην εκμετάλλευση (σε χρησιμοποιούμενες γεωργικές εκτάσεις ή σε στάβλους που χρησιμοποιεί η εκμετάλλευση) ή εκτός της εκμετάλλευσης (σε δημοτικούς βοσκότοπους ή σε φάση μετανάστευσης κ.λπ.).
            
               Ιπποειδή
            
            Οικόσιτα ζώα που ανήκουν στην οικογένεια Equidae, το γένος Equus (άλογα, όνοι κ.λπ.).
            
               Βοοειδή
            
            Οικόσιτα ζώα των ειδών Bos taurus και Bubalus bubalus, περιλαμβάνονται υβρίδια όπως το Beefalo.
            
                         
                     
                     
                        
                           Βοοειδή ηλικίας κάτω του ενός έτους, αρσενικά και θηλυκά
                        
                     
                  
                         
                     
                     
                        
                           Βοοειδή ηλικίας ενός έως δύο ετών, αρσενικά
                        
                     
                  
                         
                     
                     
                        
                           Βοοειδή ηλικίας ενός έως δύο ετών, θηλυκά
                        
                     
                  
                         
                     
                     
                        
                           Αρσενικά βοοειδή ηλικίας δύο ετών και άνω
                        
                     
                  
                         
                     
                     
                        
                           Δαμάλεις ηλικίας δύο ετών και άνω
                        
                        Θηλυκά βοοειδή δύο ετών και άνω που δεν έχουν ακόμη γεννήσει.
                     
                  
                         
                     
                     
                        
                           Αγελάδες γαλακτοπαραγωγής
                        
                        Θηλυκά βοοειδή που έχουν ήδη γεννήσει (περιλαμβάνονται όσα είναι κάτω των δύο ετών) και τα οποία, λόγω της φυλής τους ή των ιδιαίτερων χαρακτηριστικών τους, εκτρέφονται αποκλειστικά ή κυρίως για την παραγωγή γάλακτος για κατανάλωση από τον άνθρωπο ή για μεταποίηση σε γαλακτοκομικά προϊόντα.
                     
                  
                         
                     
                     
                        
                           Άλλες αγελάδες
                        
                        Θηλυκά βοοειδή που έχουν ήδη γεννήσει (περιλαμβάνονται όσα είναι κάτω των δύο ετών) και τα οποία, λόγω της φυλής τους ή των ιδιαίτερων χαρακτηριστικών τους, εκτρέφονται αποκλειστικά ή κυρίως για την παραγωγή μοσχαριών και των οποίων το γάλα δεν προορίζεται για κατανάλωση από τον άνθρωπο ή για μεταποίηση σε γαλακτοκομικά προϊόντα.
                     
                  
               Αιγοπρόβατα
            
            
               Προβατοειδή (κάθε ηλικίας)
            
            Οικόσιτα ζώα του είδους Ovis aries.
            
                         
                     
                     
                        
                           Θηλυκά αναπαραγωγής
                        
                        Προβατίνες και νεαρές προβατίνες που βρίσκονται σε φάση ζευγαρώματος.
                     
                  
                         
                     
                     
                        
                           Λοιπά προβατοειδή
                        
                        Όλα τα πρόβατα εκτός από θηλυκά αναπαραγωγής.
                     
                  
               Αιγοειδή (κάθε ηλικίας)
            
            Οικόσιτα ζώα του υποείδους Capra aegagrus hircus.
            
                         
                     
                     
                        
                           Θηλυκά αναπαραγωγής
                        
                        Θηλυκά αιγοειδή που έχουν ήδη γεννήσει και αίγες που έχουν ζευγαρώσει.
                     
                  
                         
                     
                     
                        
                           Λοιπά αιγοειδή
                        
                        Όλα τα αιγοειδή εκτός από θηλυκά αναπαραγωγής.
                     
                  
               Χοίροι
            
            Οικόσιτα ζώα του είδους Sus scrofa domesticus.
            
                         
                     
                     
                        
                           Χοιρίδια βάρους ζώντος ζώου κάτω των 20 κιλών
                        
                        Χοιρίδια με γενικό βάρος ζώντος ζώου κάτω των 20 κιλών.
                     
                  
                         
                     
                     
                        
                           Χοιρομητέρες αναπαραγωγής βάρους 50 κιλών και άνω
                        
                        Θηλυκά χοιροειδή βάρους 50 κιλών και άνω που προορίζονται για αναπαραγωγή, ασχέτως του αν έχουν γεννήσει ή όχι.
                     
                  
                         
                     
                     
                        
                           Λοιποί χοίροι
                        
                        Χοίροι που δεν αναφέρονται αλλού.
                     
                  
               Πουλερικά
            
            
                         
                     
                     
                        
                           Κοτόπουλα κρεατοπαραγωγής
                        
                        Οικόσιτα ζώα του είδους Gallus gallus τα οποία προορίζονται για κρεατοπαραγωγή.
                     
                  
                         
                     
                     
                        
                           Όρνιθες ωοπαραγωγής
                        
                        Οικόσιτα ζώα του είδους Gallus gallus τα οποία έχουν ενηλικιωθεί ως προς την ωοτοκία και προορίζονται για παραγωγή αυγών.
                     
                  
                         
                     
                     
                        
                           Άλλα πουλερικά
                        
                        Πουλερικά που δεν αναφέρονται στις κατηγορίες “Κοτόπουλα κρεατοπαραγωγής” ή “Ωοτόκες όρνιθες”.
                        
                                     
                                 
                                 
                                    
                                       Γάλοι και γαλοπούλες
                                    
                                    Οικόσιτα ζώα του είδους Meleagris.
                                 
                              
                                     
                                 
                                 
                                    
                                       Πάπιες
                                    
                                    Οικόσιτα ζώα των ειδών Anas και Cairina moschata.
                                 
                              
                                     
                                 
                                 
                                    
                                       Χήνες
                                    
                                    Οικόσιτα ζώα του είδους Anser anser dom.
                                 
                              
                                     
                                 
                                 
                                    
                                       Στρουθοκάμηλοι
                                    
                                    Στρουθοκάμηλοι (Struthio camelus).
                                 
                              
                                     
                                 
                                 
                                    
                                       Άλλα πουλερικά, που δεν κατονομάζονται αλλού
                                    
                                 
                              
                  
               Κουνέλια, κονικλομητέρες αναπαραγωγής
            
            Θηλυκά κουνέλια (του είδους Oryctolagus) για την παραγωγή κουνελιών για κρεατοπαραγωγή και τα οποία έχουν γεννήσει.
            
               Μέλισσες
            
            Αριθμός κυψελών με μέλισσες (Apis mellifera) που προορίζονται για την παραγωγή μελιού.
            
               Άλλα ζώα που δεν αναφέρονται αλλού
            
            Οποιαδήποτε ζώα παραγωγής δεν αναφέρονται αλλού σε αυτό το τμήμα.
            IV.   ΕΡΓΑΤΙΚΟ ΔΥΝΑΜΙΚΟ
            
            i)   ΓΕΩΡΓΙΚΗ ΕΡΓΑΣΙΑ ΣΤΗΝ ΕΚΜΕΤΑΛΛΕΥΣΗ
            
               Εργατικό δυναμικό της γεωργικής εκμετάλλευσης
            
            Το εργατικό δυναμικό της γεωργικής εκμετάλλευσης περιλαμβάνει όλα τα άτομα που έχουν ολοκληρώσει την υποχρεωτική τους εκπαίδευση (έχουν φτάσει σε ηλικία αποφοίτησης από το σχολείο) και τα οποία εκτελούσαν γεωργικές εργασίες στην εκμετάλλευση κατά τους δώδεκα μήνες πριν από την ημέρα αναφοράς της έρευνας.
            Συμβατική ηλικία αποφοίτησης από το σχολείο θεωρούνται τα 15 έτη, εκτός εάν η εθνική νομοθεσία προβλέπει ελάχιστη ηλικία για την υποχρεωτική εκπαίδευση πλήρους και μερικής απασχόλησης.
            Οι μοναδικοί κάτοχοι της εκμετάλλευσης που δεν εκτελούν γεωργικές εργασίες στην εκμετάλλευση καταγράφονται στην έρευνα, αλλά δεν προσμετρούνται στο “σύνολο εργατικού δυναμικού της γεωργικής εκμετάλλευσης”.
            Όλα τα άτομα που είναι σε ηλικία συνταξιοδότησης αλλά εξακολουθούν να εργάζονται στην εκμετάλλευση συμπεριλαμβάνονται στο εργατικό δυναμικό της γεωργικής εκμετάλλευσης.
            Δεν περιλαμβάνονται άτομα που εργάζονται στην εκμετάλλευση αλλά έχουν προσληφθεί από τρίτους ή εργάζονται στο πλαίσιο συμφωνιών αμοιβαίας βοήθειας (π.χ. εργατικό δυναμικό που παρέχεται από εργολήπτες γεωργικών εργασιών ή συνεταιρισμούς).
            
               Γεωργικές εργασίες
            
            Γεωργική εργασία θεωρείται κάθε είδος εργασίας στην εκμετάλλευση που συμβάλλει είτε i) στις δραστηριότητες που ορίζονται στο παράρτημα I του κανονισμού (ΕΚ) αριθ. 1166/2008 είτε ii) στη διατήρηση των μέσων παραγωγής είτε iii) σε δραστηριότητες που προκύπτουν άμεσα από αυτές τις παραγωγικές δράσεις.
            
               Ο χρόνος που δαπανάται για γεωργικές εργασίες στην εκμετάλλευση
            
            Ο χρόνος που δαπανάται για γεωργικές εργασίες στην εκμετάλλευση είναι ο χρόνος εργασίας που αφιερώνεται πραγματικά για γεωργικές εργασίες στην εκμετάλλευση, εξαιρουμένων των εργασιών στα νοικοκυριά του κατόχου ή του επικεφαλής (διαχειριστή).
            
               Μονάδα ετήσιας εργασίας (ΜΕΕ)
            
            Η απασχόληση που ισοδυναμεί με πλήρη απασχόληση, δηλαδή το σύνολο των ωρών εργασίας που πραγματοποιήθηκαν διά τον μέσο όρο των ωρών εργασίας που πραγματοποιήθηκαν ετησίως σε θέσεις πλήρους απασχόλησης στη χώρα.
            “Πλήρης απασχόληση” σημαίνει το ελάχιστο ωράριο που απαιτούν οι εθνικές διατάξεις που διέπουν τις συλλογικές συμβάσεις εργασίας. Εάν αυτές δεν αναφέρουν τον αριθμό των ωρών ετησίως, τότε ως κατώτατο όριο θα πρέπει να λαμβάνονται οι 1 800 ώρες (225 εργάσιμες ημέρες των 8 ωρών ανά ημέρα).
            
               Κάτοχος
            
            Ο κάτοχος της εκμετάλλευσης είναι το φυσικό πρόσωπο, η ομάδα φυσικών προσώπων ή το νομικό πρόσωπο για λογαριασμό του οποίου και στο όνομα του οποίου λειτουργεί η εκμετάλλευση και ο οποίος είναι νομικά και οικονομικά υπεύθυνος για την εκμετάλλευση, δηλαδή αναλαμβάνει τους οικονομικούς κινδύνους της εκμετάλλευσης.
            Ο κάτοχος μπορεί να είναι ιδιοκτήτης της εκμετάλλευσης ή να τη μισθώνει ή να είναι κληρονομικός μακροχρόνιος μισθωτής ή επικαρπωτής ή διαχειριστής περιουσίας τρίτου.
            
                         
                     
                     
                        Φύλο
                     
                  
                         
                     
                     
                        Ηλικία
                     
                  
                         
                     
                     
                        Γεωργική εργασία στην εκμετάλλευση (εκτός από οικιακές εργασίες)
                     
                  
               Επικεφαλής (διαχειριστής)
            
            Επικεφαλής (διαχειριστής) της εκμετάλλευσης είναι το φυσικό πρόσωπο που είναι υπεύθυνο για τις συνήθεις καθημερινές χρηματοοικονομικές και παραγωγικές διαδικασίες της λειτουργίας της εν λόγω εκμετάλλευσης.
            
                         
                     
                     
                        Φύλο
                     
                  
                         
                     
                     
                        Ηλικία
                     
                  
                         
                     
                     
                        Γεωργική εργασία στην εκμετάλλευση (εκτός από οικιακές εργασίες)
                     
                  
                         
                     
                     
                        
                           Κατάρτιση του επικεφαλής (διαχειριστής)
                        
                        
                                     
                                 
                                 
                                    
                                       Γεωργική κατάρτιση του επικεφαλής (διαχειριστή)
                                    
                                 
                              
                                     
                                 
                                 
                                    
                                       Αποκλειστικά πρακτική γεωργική εμπειρία
                                    
                                    Εμπειρία που έχει αποκτηθεί με πρακτική εργασία σε μία γεωργική εκμετάλλευση.
                                 
                              
                                     
                                 
                                 
                                    
                                       Στοιχειώδης γεωργική κατάρτιση
                                    
                                    Κύκλοι κατάρτισης που έχουν ολοκληρωθεί σε μία γενική γεωργική σχολή και/ή σε ένα ίδρυμα που ειδικεύεται σε ορισμένα θέματα (όπου περιλαμβάνονται η καλλιέργεια οπωροκηπευτικών, η αμπελουργία, η δασοκομία, η ιχθυοκαλλιέργεια, η κτηνιατρική, η γεωργική τεχνολογία και συναφή θέματα). Η ολοκληρωμένη γεωργική μαθητεία θεωρείται στοιχειώδης κατάρτιση.
                                 
                              
                                     
                                 
                                 
                                    
                                       Πλήρης γεωργική κατάρτιση
                                    
                                    Οποιοσδήποτε κύκλος κατάρτισης που διαρκεί τουλάχιστον δύο έτη ισοδύναμου χρόνου πλήρους κατάρτισης και που πραγματοποιείται μετά το τέλος της υποχρεωτικής εκπαίδευσης και που πραγματοποιείται σε γεωργική σχολή, πανεπιστήμιο ή άλλο ίδρυμα τριτοβάθμιας εκπαίδευσης στη γεωργία, την καλλιέργεια οπωροκηπευτικών, την αμπελουργία, τη δασοκομία, την ιχθυοκαλλιέργεια, την κτηνιατρική, τη γεωργική τεχνολογία ή συναφές θέμα.
                                 
                              
                                     
                                 
                                 
                                    
                                       Επαγγελματική κατάρτιση που έχει παρακολουθήσει ο επικεφαλής (διαχειριστής) κατά τους 12 τελευταίους μήνες
                                    
                                    Η επαγγελματική κατάρτιση είναι ένα μέτρο ή μια δραστηριότητα κατάρτισης που παρέχεται από εκπαιδευτή ή ίδρυμα επιμόρφωσης που έχει ως κύριο αντικείμενο την απόκτηση νέων δεξιοτήτων σε σχέση με τις γεωργικές δραστηριότητες ή με δραστηριότητες που σχετίζονται απευθείας με την εκμετάλλευση, καθώς και την ανάπτυξη και βελτίωση των υφιστάμενων δεξιοτήτων.
                                 
                              
                  
               Μέλη της οικογένειας του μοναδικού κατόχου της εκμετάλλευσης που πραγματοποιούν γεωργική εργασία για την εκμετάλλευση
            
            Μέλη της οικογένειας του μοναδικού κατόχου, μεταξύ άλλων ο/η σύζυγος, που εκτελούν γεωργικές εργασίες στην εκμετάλλευση αλλά δεν διαμένουν απαραίτητα στην εκμετάλλευση.
            Γενικά, τα μέλη της οικογένειας του κατόχου είναι ο/η σύζυγος, οι ανιόντες και κατιόντες συγγενείς (περιλαμβάνονται και οι εξ αγχιστείας ή εξ υιοθεσίας) και τα αδέλφια του κατόχου ή του/της συζύγου.
            Δύο άτομα που διαμένουν μαζί ως σύζυγοι, χωρίς να είναι παντρεμένοι, αντιμετωπίζονται επίσης ως σύζυγοι.
            
               Μέλη της οικογένειας του μοναδικού κατόχου της εκμετάλλευσης που πραγματοποιούν γεωργική εργασία για την εκμετάλλευση: άρρενα
            
            
                        —
                     
                     
                        Γεωργική εργασία στην εκμετάλλευση (εκτός από οικιακές εργασίες)
                     
                  
               Μέλη της οικογένειας του μοναδικού κατόχου της εκμετάλλευσης που πραγματοποιούν γεωργική εργασία για την εκμετάλλευση: θήλεα
            
            
                        —
                     
                     
                        Γεωργική εργασία στην εκμετάλλευση (εκτός από οικιακές εργασίες)
                     
                  
               Εργατικό δυναμικό εκτός των μελών της οικογένειας, απασχολούμενο τακτικά στην εκμετάλλευση
            
            Όλα τα άτομα που εκτελούν γεωργικές εργασίες για τη γεωργική εκμετάλλευση και λαμβάνουν για αυτό οποιουδήποτε είδους αμοιβή (μισθό, ημερομίσθιο, μερίδιο των κερδών ή άλλη πληρωμή, όπου περιλαμβάνονται οι πληρωμές σε είδος) από τη γεωργική εκμετάλλευση, εκτός από τον κάτοχο και τα μέλη της οικογένειάς του/της.
            Εργατικό δυναμικό απασχολούμενο τακτικά είναι άτομα που εκτελούσαν γεωργικές εργασίες κάθε εβδομάδα στην εκμετάλλευση κατά τη διάρκεια των 12 μηνών πριν από την ημέρα αναφοράς της έρευνας, ασχέτως της διάρκειας της εργάσιμης εβδομάδας.
            Περιλαμβάνονται επίσης τα άτομα που εργάστηκαν τακτικά για ένα μέρος της περιόδου αλλά δεν ήταν σε θέση, για οποιονδήποτε από τους παρακάτω λόγους, να εργαστούν όλη την περίοδο:
            
                        1.
                     
                     
                        ειδικές συνθήκες παραγωγής στην εκμετάλλευση (για παράδειγμα, εκμεταλλεύσεις ειδικευμένες στην καλλιέργεια ελιάς ή αμπελιών ή φρούτων και λαχανικών την ύπαιθρο ή στην πάχυνση βοοειδών σε λιβάδια, που χρειάζονται εργατικό δυναμικό για λίγους μόνο μήνες)·
                     
                  
                        2.
                     
                     
                        απουσία λόγω διακοπών, στρατιωτικής θητείας, ασθένειας, ατυχήματος ή θανάτου·
                     
                  
                        3.
                     
                     
                        έναρξη ή παύση απασχόλησης στην εκμετάλλευση (καλύπτει επίσης τους εργαζομένους που σταματούν να εργάζονται για μια γεωργική εκμετάλλευση για να δουλέψουν σε μια άλλη, στη διάρκεια των 12 μηνών πριν από την ημέρα αναφοράς της έρευνας)·
                     
                  
                        4.
                     
                     
                        πλήρης διακοπή των εργασιών στην εκμετάλλευση λόγω καταστροφών (πλημμύρες, πυρκαγιά κ.λπ.).
                        Εργατικό δυναμικό εκτός των μελών της οικογένειας, απασχολούμενο τακτικά στην εκμετάλλευση: άρρενα
                        
                                    —
                                 
                                 
                                    Γεωργική εργασία στην εκμετάλλευση (εκτός από οικιακές εργασίες)
                                 
                              Εργατικό δυναμικό εκτός των μελών της οικογένειας, απασχολούμενο τακτικά στην εκμετάλλευση: θήλεα
                        
                                    —
                                 
                                 
                                    Γεωργική εργασία στην εκμετάλλευση (εκτός από οικιακές εργασίες)
                                 
                              
                  
               Εργατικό δυναμικό, εκτός των μελών της οικογένειας, απασχολούμενο όχι τακτικά στην εκμετάλλευση: άρρενα και θήλεα
            
            Άτομα απασχολούμενα μη τακτικά είναι οι εργάτες που δεν εργάστηκαν κάθε εβδομάδα στη γεωργική εκμετάλλευση κατά τους δώδεκα μήνες πριν από την ημέρα αναφοράς της έρευνας για λόγο άλλον από αυτούς που παρουσιάζονται στο “Εργατικό δυναμικό εκτός των μελών της οικογένειας, απασχολούμενο τακτικά στην εκμετάλλευση”.
            Ημέρες εργασίας που συμπληρώθηκαν από εργατικό δυναμικό εκτός των μελών της οικογένειας απασχολούμενο μη τακτικά στην εκμετάλλευση είναι οποιαδήποτε ημέρα τέτοιας διάρκειας που ο εργαζόμενος λαμβάνει πλήρη μισθό ή οποιοδήποτε είδος αμοιβής (ημερομίσθιο, μερίδιο των κερδών ή άλλη πληρωμή, όπου περιλαμβάνονται οι πληρωμές σε είδος), κατά την οποία εκτελούνται εργασίες όπως αυτές που εκτελεί συνήθως ένας γεωργικός εργάτης πλήρους απασχόλησης. Οι ημέρες άδειας και ασθένειας δεν λογίζονται ως εργάσιμες ημέρες.
            Μία πλήρης εργάσιμη ημέρα είναι η συνήθης εργάσιμη ημέρα των εργατών πλήρους απασχόλησης που εργάζονται τακτικά.
            ii)   ΑΛΛΕΣ ΚΕΡΔΟΣΚΟΠΙΚΕΣ ΔΡΑΣΤΗΡΙΟΤΗΤΕΣ: ΜΗ ΓΕΩΡΓΙΚΉ ΕΡΓΑΣΊΑ ΣΤΗΝ ΕΚΜΕΤΆΛΛΕΥΣΗ (ΜΗ ΑΠΕΥΘΕΊΑΣ ΣΧΕΤΙΖΌΜΕΝΗ ΜΕ ΤΗΝ ΕΚΜΕΤΆΛΛΕΥΣΗ) ΚΑΙ ΕΡΓΑΣΊΑ ΕΚΤΌΣ ΤΗΣ ΕΚΜΕΤΆΛΛΕΥΣΗΣ
            Άλλες κερδοσκοπικές δραστηριότητες είναι οι δραστηριότητες που πραγματοποιούνται έναντι αμοιβής (μισθός, ημερομίσθιο, μερίδιο των κερδών ή άλλη πληρωμή, όπου περιλαμβάνονται οι πληρωμές σε είδος, ανάλογα με την παρεχόμενη υπηρεσία), εκτός από τη γεωργική εργασία στην εκμετάλλευση που ορίζεται στο τμήμα ΙVi) και λοιπές κερδοφόρες δραστηριότητες που έχουν άμεση σχέση με την εκμετάλλευση όπως ορίζονται στο τμήμα Vi).
            Περιλαμβάνονται γεωργικές εργασίες που εκτελούνται από το εργατικό δυναμικό μιας γεωργικής εκμετάλλευσης για μια άλλη γεωργική εκμετάλλευση.
            Οι πληροφορίες συλλέγονται μόνο σε περίπτωση μοναδικού κατόχου σε εκμεταλλεύσεις όπου ο κάτοχος είναι φυσικό πρόσωπο [δηλαδή ο κάτοχος είναι και ο επικεφαλής (διαχειριστής)]. Δεν συλλέγονται πληροφορίες σε περίπτωση μοναδικού κατόχου σε εκμεταλλεύσεις όπου ο κάτοχος δεν είναι ο διαχειριστής και στην περίπτωση των νομικών προσώπων.
            Οι πληροφορίες σχετικά με άλλες κερδοσκοπικές δραστηριότητες καταγράφονται για τον κάτοχο και για τα άλλα μέλη της οικογένειας του μοναδικού κατόχου. Καταγράφεται μόνον εάν αυτά ασχολούνται με εργασίες στην εκμετάλλευση ή με εργασίες που σχετίζονται άμεσα με την εκμετάλλευση.
            Εξαιρούνται οι μη διαχωρίσιμες μη γεωργικές δευτερεύουσες κερδοσκοπικές δραστηριότητες της εκμετάλλευσης, καθώς περιλαμβάνονται στις γεωργικές εργασίες.
            Οι δραστηριότητες που περιλαμβάνονται εδώ κατατάσσονται ως εξής:
            —   Βασικές δραστηριότητες— δραστηριότητες που καταλαμβάνουν περισσότερο χρόνο από τις γεωργικές εργασίες που εκτελούνται για την εκμετάλλευση
            —   Δευτερεύουσες δραστηριότητες— δραστηριότητες που καταλαμβάνουν λιγότερο χρόνο από τις γεωργικές εργασίες που εκτελούνται για την εκμετάλλευση
            
               Άλλες κερδοσκοπικές δραστηριότητες του κατόχου που είναι και διαχειριστής της εκμετάλλευσης:
            
            Όλες οι κερδοσκοπικές δραστηριότητες που δεν σχετίζονται απευθείας με την εκμετάλλευση και πραγματοποιούνται από τον κάτοχο που είναι και ο διαχειριστής της εκμετάλλευσης ως η κύρια ή δευτερεύουσα δραστηριότητά του/της.
            
               Άλλες κερδοσκοπικές δραστηριότητες άλλων μελών της οικογένειας του μοναδικού κατόχου της εκμετάλλευσης:
            
            
                         
                     
                     
                        Κύρια δραστηριότητα
                        Ο αριθμός των προσώπων (είτε ο/η σύζυγος του μοναδικού κατόχου ή άλλα μέλη της οικογένειας του μοναδικού κατόχου) που αναλαμβάνουν κερδοσκοπικές δραστηριότητες που δεν σχετίζονται με την εκμετάλλευση ως κύρια δραστηριότητα.
                     
                  
                         
                     
                     
                        Δευτερεύουσα δραστηριότητα
                        Ο αριθμός των προσώπων (είτε ο/η σύζυγος του μοναδικού κατόχου ή άλλα μέλη της οικογένειας του μοναδικού κατόχου) που αναλαμβάνουν κερδοσκοπικές δραστηριότητες που δεν σχετίζονται με την εκμετάλλευση ως δευτερεύουσα δραστηριότητα.
                     
                  V.   ΑΛΛΕΣ ΚΕΡΔΟΣΚΟΠΙΚΕΣ ΔΡΑΣΤΗΡΙΟΤΗΤΕΣ ΤΗΣ ΕΚΜΕΤΑΛΛΕΥΣΗΣ (ΠΟΥ ΈΧΟΥΝ ΆΜΕΣΗ ΣΧΈΣΗ ΜΕ ΤΗΝ ΕΚΜΕΤΆΛΛΕΥΣΗ)
            
            i)   ΚΑΤΆΛΟΓΟΣ ΆΛΛΩΝ ΚΕΡΔΟΣΚΟΠΙΚΏΝ ΔΡΑΣΤΗΡΙΟΤΉΤΩΝ
            Άλλες κερδοσκοπικές δραστηριότητες της εκμετάλλευσης περιλαμβάνουν όλες τις δραστηριότητες εκτός των γεωργικών εργασιών, οι οποίες σχετίζονται άμεσα με την εκμετάλλευση και έχουν οικονομικό αντίκτυπο στην εκμετάλλευση.
            “Δραστηριότητες που σχετίζονται άμεσα με την εκμετάλλευση” είναι οι δραστηριότητες όπου είτε οι πόροι της εκμετάλλευσης (έκταση, κτίρια, μηχανήματα κ.λπ.) είτε τα προϊόντα της εκμετάλλευσης χρησιμοποιούνται. Εάν χρησιμοποιείται μόνο το εργατικό δυναμικό της γεωργικής εκμετάλλευσης (μέλη και μη μέλη της οικογένειας) και κανένας άλλος πόρος της εκμετάλλευσης, οι εργαζόμενοι αυτοί θεωρείται ότι εργάζονται για δύο διαφορετικές μονάδες και επομένως οι άλλες αυτές κερδοσκοπικές δραστηριότητες δεν θεωρείται ότι σχετίζονται άμεσα με την εκμετάλλευση.
            Περιλαμβάνονται οι γεωργικές και μη γεωργικές εργασίες για άλλες εκμεταλλεύσεις.
            Σε αυτό το πλαίσιο, κερδοσκοπικές δραστηριότητες σημαίνουν ενεργή εργασία· ως εκ τούτου εξαιρούνται οι αμιγώς οικονομικές επενδύσεις. Εξαιρείται επίσης η μίσθωση της έκτασης για διαφορετικές δραστηριότητες, χωρίς να υπάρχει περαιτέρω ανάμειξη σε αυτές τις δραστηριότητες.
            
                         
                     
                     
                        
                           Παροχή υγειονομικών, κοινωνικών ή εκπαιδευτικών υπηρεσιών
                        
                        Κάθε δραστηριότητα που συνδέεται με την παροχή υπηρεσιών υγείας, κοινωνικών ή εκπαιδευτικών υπηρεσιών και/ή κοινωνικά σχετιζόμενων επιχειρηματικών δραστηριοτήτων και για την οποία χρησιμοποιούνται είτε οι πόροι της εκμετάλλευσης είτε τα πρωτογενή προϊόντα.
                     
                  
                         
                     
                     
                        
                           Τουρισμός, παροχή καταλύματος και άλλες δραστηριότητες αναψυχής
                        
                        Όλες οι δραστηριότητες οι σχετικές με τουρισμό, παροχή καταλύματος, επίδειξη της εκμετάλλευσης σε τουρίστες ή άλλες ομάδες, αθλητικές δραστηριότητες και δραστηριότητες αναψυχής κ.λπ. όπου χρησιμοποιείται είτε η έκταση είτε τα κτίρια είτε άλλοι πόροι της εκμετάλλευσης.
                     
                  
                         
                     
                     
                        
                           Χειροτεχνία
                        
                        Χειροτεχνήματα που κατασκευάζονται στην εκμετάλλευση είτε από τον κάτοχο ή τα μέλη της οικογένειάς του, είτε από εργατικό δυναμικό εκτός των μελών της οικογένειας, με την προϋπόθεση ότι εκτελούν επίσης και γεωργικές εργασίες, ασχέτως του πώς πωλούνται τα προϊόντα.
                     
                  
                         
                     
                     
                        
                           Μεταποίηση γεωργικών προϊόντων
                        
                        Οποιαδήποτε μεταποίηση πρωτογενούς γεωργικού προϊόντος προς δευτερογενές προϊόν στην εκμετάλλευση, ασχέτως του εάν οι πρώτες ύλες παράγονται στην εκμετάλλευση ή αγοράζονται από εξωτερική πηγή. Εδώ περιλαμβάνονται η μεταποίηση κρέατος, η παρασκευή τυριού κ.λπ.
                        Στο στοιχείο αυτό ανήκει οποιαδήποτε επεξεργασία γεωργικών προϊόντων, εκτός εάν η επεξεργασία θεωρείται μέρος των γεωργικών δραστηριοτήτων. Ως εκ τούτου, εξαιρούνται η οινοποιία και η παραγωγή ελαιολάδου, εκτός εάν η αναλογία κρασιού ή ελαιολάδου που αγοράζεται είναι σημαντική.
                     
                  
                         
                     
                     
                        
                           Παραγωγή ανανεώσιμης ενέργειας
                        
                        Παραγωγή ανανεώσιμης ενέργειας για πώληση, μεταξύ άλλων βιοαέριο, βιοκαύσιμα ή ηλεκτρισμό, με ανεμογεννήτριες, άλλον εξοπλισμό ή από γεωργικές πρώτες ύλες.
                        Δεν περιλαμβάνεται η ανανεώσιμη ενέργεια που παράγεται μόνο για τις ανάγκες της εκμετάλλευσης.
                     
                  
                         
                     
                     
                        
                           Κατεργασία ξύλου (π.χ. πριόνισμα)
                        
                        Επεξεργασία ακατέργαστου ξύλου στην εκμετάλλευση για πώληση (πριόνισμα ξυλείας κ.λπ.).
                     
                  
                         
                     
                     
                        
                           Υδατοκαλλιέργεια
                        
                        Παραγωγή ψαριών, καραβίδων κ.λπ. στην εκμετάλλευση. Εξαιρούνται οι αμιγώς αλιευτικές δραστηριότητες.
                     
                  
                         
                     
                     
                        
                           Εργασίες επί συμβάσει (με χρήση των μέσων παραγωγής της εκμετάλλευσης)
                        
                        Εργασίες επί συμβάσει με χρήση του εξοπλισμού της εκμετάλλευσης, με διάκριση μεταξύ των εργασιών που βρίσκονται εντός ή εκτός του τομέα της γεωργίας, π.χ. εκχιονιστικές εργασίες, μεταφορές, συντήρηση του τοπίου, γεωργικές και περιβαλλοντολογικές υπηρεσίες κ.λπ.
                        
                                     
                                 
                                 
                                    
                                       Γεωργικές (για άλλες εκμεταλλεύσεις)
                                    
                                 
                              
                                     
                                 
                                 
                                    
                                       Μη γεωργικές
                                    
                                 
                              
                  
                         
                     
                     
                        
                           Δασοκομία
                        
                        Εργασίες δασοκομίας στις οποίες χρησιμοποιείται το εργατικό δυναμικό της γεωργικής εκμετάλλευσης, αλλά και τα μηχανήματα και ο εξοπλισμός της εκμετάλλευσης που χρησιμοποιούνται γενικά για γεωργικούς σκοπούς.
                     
                  
                         
                     
                     
                        
                           Λοιπά
                        
                        Άλλες κερδοσκοπικές δραστηριότητες που σχετίζονται άμεσα με την εκμετάλλευση και δεν αναφέρονται αλλού.
                     
                  
               Ποιοι συμμετέχουν;
            
            Οι δραστηριότητες που περιλαμβάνονται εδώ κατατάσσονται ως εξής:
            —   Βασικές δραστηριότητες— δραστηριότητες που καταλαμβάνουν περισσότερο χρόνο από τις γεωργικές εργασίες που εκτελούνται για την εκμετάλλευση
            —   Δευτερεύουσες δραστηριότητες— δραστηριότητες που καταλαμβάνουν λιγότερο χρόνο από τις γεωργικές εργασίες που εκτελούνται για την εκμετάλλευση.
            
               Κάτοχος, ο οποίος είναι και ο διαχειριστής
            
            
               Άλλα μέλη της οικογένειας του μοναδικού κατόχου έχοντα κύρια δραστηριότητα
            
            
               Άλλα μέλη της οικογένειας του μοναδικού κατόχου έχοντα δευτερεύουσα δραστηριότητα
            
            
               Μη οικογενειακά μέλη που εργάζονται σε τακτική βάση στην εκμετάλλευση έχοντα κύρια δραστηριότητα
            
            
               Μη οικογενειακά μέλη που εργάζονται σε τακτική βάση στην εκμετάλλευση έχοντα δευτερεύουσα δραστηριότητα
            
            ii)   ΣΗΜΑΣΙΑ ΤΩΝ ΑΛΛΩΝ ΚΕΡΔΟΣΚΟΠΙΚΩΝ ΔΡΑΣΤΗΡΙΟΤΗΤΩΝ ΠΟΥ ΕΧΟΥΝ ΑΜΕΣΗ ΣΧΕΣΗ ΜΕ ΤΗΝ ΕΚΜΕΤΑΛΛΕΥΣΗ
            
               Ποσοστό της τελικής παραγωγής της εκμετάλλευσης
            
            Η σημασία των άλλων κερδοσκοπικών δραστηριοτήτων που έχουν άμεση σχέση με την εκμετάλλευση στην απόδοση της εκμετάλλευσης προσδιορίζεται ως ποσοστό του συνολικού κύκλου εργασιών των ΑΚΔ που έχουν άμεση σχέση με την εκμετάλλευση επί του του συνολικού κύκλου εργασιών της εκμετάλλευσης και των άμεσων ενισχύσεων της εν λόγω εκμετάλλευσης, σύμφωνα με τον κανονισμό (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (9).
            
               
            VI.   ΣΤΗΡΙΞΗ ΓΙΑ ΑΓΡΟΤΙΚΗ ΑΝΑΠΤΥΞΗ
            
            
               Η εκμετάλλευση επωφελήθηκε από ένα από τα ακόλουθα μέτρα αγροτικής ανάπτυξης κατά τα 3 τελευταία έτη
            
            Τα μέτρα που ορίζονται στον τίτλο III κεφάλαιο 1 του κανονισμού (ΕΚ) αριθ. 1305/2013 για τα οποία ο γεωργός είναι δικαιούχος.
            Συλλέγονται πληροφορίες σχετικά με το αν η εκμετάλλευση είχε όφελος ή όχι από ένα από τα ακόλουθα μέτρα αγροτικής ανάπτυξης κατά τα 3 τελευταία έτη, σύμφωνα με συγκεκριμένα πρότυπα και κανόνες που ορίζονται από την πιο πρόσφατη νομοθεσία.
            
                         
                     
                     
                        
                           Συμμετοχή γεωργών σε συστήματα για την ποιότητα τροφίμων
                        
                        Άρθρο 16 του κανονισμού (ΕΕ) αριθ. 1305/2013: Συστήματα ποιότητας γεωργικών προϊόντων και τροφίμων
                     
                  
                         
                     
                     
                        
                           Ενισχύσεις που συνδέονται με το Natura 2000 και την οδηγία-πλαίσιο για τα ύδατα
                            (10)
                        
                        Άρθρο 30 του κανονισμού (ΕΕ) αριθ. 1305/2013: Ενισχύσεις στο πλαίσιο του Natura 2000 και της οδηγίας-πλαισίου για τα ύδατα
                     
                  
                         
                     
                     
                        
                           Γεωργοπεριβαλλοντικές ενισχύσεις — ενισχύσεις για το κλίμα
                        
                        Άρθρο 28 του κανονισμού (ΕΕ) αριθ. 1305/2013: Ενισχύσεις για τη γεωργία, το περιβάλλον και το κλίμα
                     
                  
                         
                     
                     
                        
                           Βιολογική γεωργία
                        
                        Άρθρο 29 του κανονισμού (ΕΕ) αριθ. 1305/2013: Βιολογική γεωργία
                     
                  
                         
                     
                     
                        
                           Ενισχύσεις για την καλή μεταχείριση των ζώων
                        
                        Άρθρο 33 του κανονισμού (ΕΕ) αριθ. 1305/2013: Καλή μεταχείριση των ζώων
                     
                  
                         
                     
                     
                        
                           Επενδύσεις σε υλικά στοιχεία του ενεργητικού
                        
                        Άρθρο 17 του κανονισμού (ΕΕ) αριθ. 1305/2013: Επενδύσεις σε υλικά στοιχεία του ενεργητικού
                     
                  
                         
                     
                     
                        
                           Πρόληψη και αποκατάσταση ζημιών στο γεωργικό παραγωγικό δυναμικό από φυσικές καταστροφές και καταστροφικά συμβάντα
                        
                        Άρθρο 18 του κανονισμού (ΕΕ) αριθ. 1305/2013: Αποκατάσταση του γεωργικού παραγωγικού δυναμικού που επλήγη από φυσικές καταστροφές και καταστροφικά συμβάντα και ανάληψη κατάλληλων προληπτικών δράσεων
                     
                  
                         
                     
                     
                        
                           Ανάπτυξη γεωργικών εκμεταλλεύσεων και επιχειρήσεων
                        
                        Άρθρο 19 του κανονισμού (ΕΕ) αριθ. 1305/2013: Ανάπτυξη γεωργικών εκμεταλλεύσεων και επιχειρήσεων
                     
                  
                         
                     
                     
                        
                           Επενδύσεις στην ανάπτυξη δασικών περιοχών και στη βιωσιμότητα των δασών
                        
                        Άρθρο 21 του κανονισμού (ΕΕ) αριθ. 1305/2013: Επενδύσεις στην ανάπτυξη δασικών περιοχών και στη βελτίωση της βιωσιμότητας των δασών
                     
                  
                         
                     
                     
                        
                           Δάσωση και δημιουργία δασικών εκτάσεων
                        
                        Άρθρο 22 του κανονισμού (ΕΕ) αριθ. 1305/2013: Δάσωση και δημιουργία δασικών εκτάσεων
                     
                  
                         
                     
                     
                        
                           Καθιέρωση γεωργοδασοκομικών συστημάτων
                        
                        Άρθρο 23 του κανονισμού (ΕΕ) αριθ. 1305/2013: Εγκατάσταση γεωργοδασοκομικών συστημάτων
                     
                  
                         
                     
                     
                        
                           Πρόληψη και αποκατάσταση ζημιών σε δάση
                        
                        Άρθρο 24 του κανονισμού (ΕΕ) αριθ. 1305/2013: Πρόληψη και αποκατάσταση ζημιών σε δάση εξαιτίας δασικών πυρκαγιών, φυσικών καταστροφών και καταστροφικών συμβάντων
                     
                  
                         
                     
                     
                        
                           Επενδύσεις για τη βελτίωση της ανθεκτικότητας και της περιβαλλοντικής αξίας των δασών
                        
                        Άρθρο 25 του κανονισμού (ΕΕ) αριθ. 1305/2013: Επενδύσεων οι οποίες βελτιώνουν την ανθεκτικότητα και την περιβαλλοντική αξία των δασικών οικοσυστημάτων
                     
                  
                         
                     
                     
                        
                           Επενδύσεις σε δασοκομικές τεχνολογίες και στη μεταποίηση και εμπορία δασοκομικών προϊόντων
                        
                        Άρθρο 26 του κανονισμού (ΕΕ) αριθ. 1305/2013: Επενδύσεις σε δασοκομικές τεχνολογίες και στην επεξεργασία, κινητοποίηση και εμπορία δασικών προϊόντων
                     
                  
                         
                     
                     
                        
                           Ενισχύσεις σε περιοχές με φυσικά μειονεκτήματα ή άλλα ειδικά μειονεκτήματα
                        
                        Άρθρο 31 του κανονισμού (ΕΕ) αριθ. 1305/2013: Ενισχύσεις σε περιοχές με φυσικά μειονεκτήματα ή άλλα ειδικά μειονεκτήματα
                     
                  
                         
                     
                     
                        
                           Δασοπεριβαλλοντικές και κλιματικές υπηρεσίες και διατήρηση των δασών
                        
                        Άρθρο 34 του κανονισμού (ΕΕ) αριθ. 1305/2013: Δασοπεριβαλλοντικές και κλιματικές υπηρεσίες και διατήρηση των δασών
                     
                  
                         
                     
                     
                        
                           Διαχείριση κινδύνων
                        
                        Άρθρο 36 του κανονισμού (ΕΕ) αριθ. 1305/2013: Διαχείριση κινδύνων
                     
                  VII.   ΠΡΑΚΤΙΚΕΣ ΔΙΑΧΕΙΡΙΣΗΣ ΤΟΥ ΕΔΑΦΟΥΣ ΚΑΙ ΤΗΣ ΚΟΠΡΙΑΣ ΠΟΥ ΕΦΑΡΜΟΖΟΝΤΑΙ ΣΕ ΓΕΩΡΓΙΚΕΣ ΕΚΜΕΤΑΛΛΕΥΣΕΙΣ
            
            
               Μέθοδοι οργώματος για υπαίθριες αρόσιμες εκτάσεις
            
            
               Συμβατικό όργωμα
            
            Αρόσιμη γη στην οποία οι καλλιέργειες σπέρνονται το φθινόπωρο και αναπτύσσονται στη διάρκεια του χειμώνα (κανονικές καλλιέργειες χειμώνα όπως το χειμερινό σιτάρι), οι οποίες συγκομίζονται κανονικά ή χρησιμοποιούνται για βοσκή.
            
               Συντηρητικό όργωμα
            
            Αρόσιμη γη που υφίσταται συντηρητικό (ελαφρύ) όργωμα, το οποίο συνιστά πρακτική ή σύστημα πρακτικών που αφήνει φυτικά υπολείμματα (τουλάχιστον 30 %) στην επιφάνεια του εδάφους για έλεγχο της διάβρωσης και συντήρηση της υγρασίας, συνήθως χωρίς αναστροφή του εδάφους.
            
               Τεχνική NO-TILL (εκτός από υπαίθρια αρόσιμες εκτάσεις που καλύπτονται από τα πολυετή φυτά)
            
            Αρόσιμη γη στην οποία δεν πραγματοποιείται όργωμα μεταξύ συγκομιδής και σποράς.
            
               Κάλυψη του εδάφους σε υπαίθριες αρόσιμες εκτάσεις
            
            Ο τρόπος με τον οποίο η αρόσιμη γη καλύπτεται με φυτά ή υπολείμματα ή μένει ακάλυπτη τον χειμώνα.
            
               Κανονική καλλιέργεια χειμώνα
            
            Αρόσιμη γη στην οποία οι καλλιέργειες σπέρνονται το φθινόπωρο και αναπτύσσονται στη διάρκεια του χειμώνα (κανονικές καλλιέργειες χειμώνα όπως το χειμερινό σιτάρι), οι οποίες συγκομίζονται κανονικά ή χρησιμοποιούνται για βοσκή.
            
               Προστατευτική καλλιέργεια ή επίσπορη καλλιέργεια
            
            Αρόσιμη γη στην οποία τα φυτά σπέρνονται ειδικά για τη μείωση της απώλειας εδάφους, θρεπτικών ουσιών και φυτοπροστατευτικών προϊόντων στη διάρκεια του χειμώνα ή άλλων περιόδων κατά της οποίες η γη διαφορετικά θα ήταν ακάλυπτη και ευάλωτη σε απώλειες. Η οικονομική αξία των καλλιεργειών αυτών είναι χαμηλή και ο κύριος στόχος είναι η προστασία του εδάφους και των θρεπτικών ουσιών του.
            Συνήθως θάβονται επιτόπου με άροση πριν από τη σπορά άλλης καλλιέργειας και δεν συγκομίζονται ούτε χρησιμοποιούνται για βοσκή.
            
               Φυτικά υπολείμματα
            
            Αρόσιμη γη που οργώνεται ή υφίσταται άλλη επεξεργασία το φθινόπωρο και δεν σπέρνεται ούτε καλύπτεται στη διάρκεια του χειμώνα με φυτικά υπολείμματα, παραμένοντας ακάλυπτη μέχρι τις αγροτεχνικές εργασίες που προηγούνται της σποράς ή τη σπορά την επόμενη άνοιξη. 2.02 Εναλλαγή καλλιεργειών 2.02.01 Μερίδιο αρόσιμης έκτασης που δεν συμπεριλαμβάνεται στην προγραμματισμένη εναλλαγή καλλιεργειών
            
               Ακάλυπτο έδαφος
            
            Αρόσιμη γη που οργώνεται ή υφίσταται άλλη επεξεργασία το φθινόπωρο και δεν σπέρνεται ούτε καλύπτεται στη διάρκεια του χειμώνα με φυτικά υπολείμματα, παραμένοντας ακάλυπτη μέχρι να πραγματοποιηθούν οι αγροτεχνικές εργασίες που προηγούνται της σποράς ή η σπορά την επόμενη άνοιξη.
            
               Υπαίθριες αρόσιμες εκτάσεις που καλύπτονται από πολυετή φυτά
            
            Οι υπαίθριες αρόσιμες εκτάσεις που καλύπτονται από πολυετή φυτά και δεν σπέρνονται ούτε καλλιεργούνται κατά το έτος αναφοράς.
            
            
               Αμειψισπορά σε αρόσιμη γη
            
            Αμειψισπορά είναι η πρακτική εναλλαγής καλλιεργειών που καλλιεργούνται σε συγκεκριμένο αγρό με προγραμματισμένο σχήμα ή ακολουθία σε διαδοχικά έτη καλλιέργειας, ώστε να μην καλλιεργούνται τα ίδια είδη χωρίς διακοπή στον ίδιο αγρό.
            
               Μερίδιο της αρόσιμης έκτασης που περιλαμβάνεται στην αμειψισπορά
            
            Η αρόσιμη γη συμπεριλαμβάνεται στην προγραμματισμένη αμειψισπορά.
            
               Περιοχή οικολογικής εστίασης — συνολική έκταση των παρυφών αγρών, ζώνες ανάσχεσης, φράκτες από φυτά, δένδρα, αγρός σε αγρανάπαυση, βιότοποι, εκτάσεις δασοφύτευσης και χαρακτηριστικά του τοπίου.
            
            Περιοχές που ο διαχειριστής της εκμετάλλευσης διασφαλίζει ότι είναι περιοχές οικολογικής εστίασης όπως περιγράφεται στο άρθρο 46 του κανονισμού (ΕΕ) αριθ. 1307/2013. Η συνολική έκταση των παρυφών αγρών, ζώνες ανάσχεσης, φράκτες από φυτά, δένδρα, αγρός σε αγρανάπαυση, βιότοποι, εκτάσεις δασοφύτευσης και χαρακτηριστικά του τοπίου.
            Να αναφέρεται μόνο για εκμεταλλεύσεις με πάνω από 15 εκτάρια αρόσιμης έκτασης.
            
               Τεχνικές προσθήκης κοπριάς
            
            Το ποσοστό της συνολικής κοπριάς στο αγρόκτημα (παραγόμενο, συν το εισαγόμενο μείον το εξαγόμενο) που κατανέμεται στη γεωργική έκταση με τις διάφορες διαθέσιμες τεχνικές.
            
               Διασκορπισμός
            
            Η διασπορά της κοπριάς γίνεται πάνω από την επιφάνεια μιας έκτασης γης ή καλλιέργειας, χωρίς τη χρήση διασκορπισμού σε λωρίδες ή τεχνικών έγχυσης
            
                         
                     
                     
                        
                           Μη ενσωμάτωση
                        
                        Το ποσοστό της συνολικής κοπριάς που προστέθηκε χωρίς καμία ενσωμάτωση στο έδαφος. Εάν η κοπριά δεν έχει ενσωματωθεί εντός 24 ωρών από τον διασκορπισμό, περιλαμβάνεται στο παρόν έγγραφο.
                     
                  
                         
                     
                     
                        
                           Ενσωμάτωση εντός 4 ωρών
                        
                        Το ποσοστό της συνολικής κοπριάς που προστέθηκε και ενσωματώθηκε με μηχανικό τρόπο στο έδαφος εντός τεσσάρων ωρών μετά την εφαρμογή.
                     
                  
                         
                     
                     
                        
                           Ενσωμάτωση μετά 4 ώρες
                        
                        Το ποσοστό της συνολικής κοπριάς που προστέθηκε και ενσωματώθηκε με μηχανικό τρόπο στο έδαφος μετά την πάροδο τεσσάρων ωρών από την εφαρμογή. Εάν η κοπριά δεν έχει ενσωματωθεί εντός 24 ωρών από τον διασκορπισμό, δεν περιλαμβάνεται στην παρούσα κατηγορία και περιλαμβάνεται στην κατηγορία “Χωρίς ενσωμάτωση”.
                     
                  
               Διασκορπισμός σε λωρίδες
            
            Υγρή κοπριά ή η υδαρής κοπριά εφαρμόζεται σε μια έκταση σε παράλληλες λωρίδες χωρίς κοπριά μεταξύ των ζωνών, με χρήση μιας συσκευής (εξαπλωτήρας σε ζώνες) στερεωμένης στην άκρη μιας δεξαμενής ή ενός ελκυστήρα για την εκκένωση υγρής κοπριάς ή υδαρούς κοπριάς επί του εδάφους.
            
                         
                     
                     
                        
                           Ρυμουλκούμενο σκαπτικό μηχάνημα
                        
                        Ένας τύπος εξαπλωτήρα σε ζώνες που αποτελείται από έναν αριθμό σωλήνων τοποθετημένων σε βραχίονα αλλά χωρίς χρήση συσκευών που σχεδιάζονται για τον διαχωρισμό των φύλλων σε καλλιέργειες ή χόρτα.
                     
                  
                         
                     
                     
                        
                           Ρυμουλκούμενος σωλήνας
                        
                        Ένας τύπος εξαπλωτήρα σε ζώνες που αποτελείται από μια σειρά συσκευών σε σχήμα ποδιού ή υποδήματος τοποθετημένων σε βραχίονα και που αποσκοπούν στον διαχωρισμό των φύλλων σε καλλιέργειες ή χόρτα για να τοποθετηθεί η κοπριά σε ζώνες στην επιφάνεια και, ταυτόχρονα, να μειωθεί η μόλυνση των καλλιεργειών ή τουχόρτου.
                     
                  
               Έγχυση
            
            Η προσθήκη υγρής κοπριάς ή υδαρούς κοπριάς με τοποθέτηση σε σχισμές ανοιγμένες στο έδαφος σε διάφορα βάθη αναλόγως του τύπου του εγχυτήρα.
            
                         
                     
                     
                        
                           Αβαθής έγχυση/χωρίς επιχωμάτωση
                        
                        Οι σχισμές είναι μικρού βάθους, συνήθως 50 mm περίπου. Παραμένουν ανοικτές μετά την εφαρμογή.
                     
                  
                         
                     
                     
                        
                           Βαθιά έγχυση/με επιχωμάτωση
                        
                        Οι σχισμές είναι βαθύτερες, συνήθως 150 mm περίπου. Κλείνονται μετά την εφαρμογή.
                     
                  
               Εισαγωγή/εξαγωγή κοπριάς από την εκμετάλλευση
            
            
               Το σύνολο της παραχθείσας κοπριάς που εξήχθη από την εκμετάλλευση
            
            Η ποσότητα κοπριάς που μεταφέρεται έξω από την εκμετάλλευση.
            
               Κοπριά που εισάγεται στην εκμετάλλευση
            
            Η ποσότητα κοπριάς που μεταφέρεται στην εκμετάλλευση για χρήση στη γεωργία, ανεξάρτητα από το αν είναι επί πληρωμή ή δωρεάν.»
         
      
      
         (1)  Οι βασικοί ορισμοί της γεωργικής εκμετάλλευσης και της μονάδας ζωικού κεφαλαίου διατυπώνονται στο άρθρο 2 του κανονισμού (ΕΚ) αριθ. 1166/2008.
      
         (2)  Κανονισμός (ΕΕ) αριθ. 31/2011 της Επιτροπής, της 17ης Ιανουαρίου 2011 για την τροποποίηση παραρτημάτων του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS) (ΕΕ L 13 της 18.1.2011, σ. 3).
      
         (3)  Κανονισμός (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347 της 20.12.2013, σ. 487).
      
         (4)  Κανονισμός (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (ΕΕ L 189 της 20.7.2007, σ. 1).
      
         (5)  Κανονισμός (ΕΚ) αριθ. 138/2004 του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για τους οικονομικούς λογαριασμούς της γεωργίας στην Κοινότητα (ΕΕ L 33 της 5.2.2004, σ. 1).
      
         (6)  Κανονισμός (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549).
      
         (7)  Κανονισμός (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ.2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ.1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ.1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ.2529/2001 (ΕΕ L 270 της 21.10.2003, σ. 1).
      
         (8)  Κανονισμός (ΕΚ) αριθ. 479/2008 του Συμβουλίου, της 29ης Απριλίου 2008, για την κοινή οργάνωση της αμπελοοινικής αγοράς, την τροποποίηση των κανονισμών (ΕΚ) αριθ. 1493/1999, (ΕΚ) αριθ. 1782/2003, (ΕΚ) αριθ. 1290/2005, (ΕΚ) αριθ. 3/2008 και την κατάργηση των κανονισμών (ΕΟΚ) αριθ. 2392/86 και (ΕΚ) αριθ. 1493/1999 (ΕΕ L 148 της 6.6.2008, σ. 1).
      
         (9)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της Κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).
      
         (10)  Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327 της 22.12.2000, σ. 1).